سوڵتانی بەختەوەریی … !!! . بەشی چوارەم . حەمید عەزیز – Giareng\nسوڵتانی بەختەوەریی … !!! . بەشی چوارەم . حەمید عەزیز\nلە 17 تشرینی دووهەم , 2016\nئەو ڕۆژەی کەسێکی نوێ دەبێتە ئاشناو هاوڕێت دڵخۆش بەپێی لەوانەیە ببێتە هۆکاری بەختەوەریی و گۆڕینی هەموو ژیانت بۆیە مرۆڤەکان چەندە زاناو هۆشیار بن نازانن سبەینێ چی دەگوزەرێت … !!! . دەمەوێت بە جێ بەجێ کردنی ئەم هاوکێشەیە هەموو کەسێکمان خۆش بوێت و گرنگی بەچواردەورمان بدەین لەئەنجامدا نەتەوەیەکی باش و پێشکەوتوو دروست دەکەین و بەختەوەریی بەدەست دەهێنین .


سەبارەت بە پرسی دەرماڵەی خوێندکاران\nئەم ڕۆژانە، پاش ئەو خۆپیشاندان و رووداوانەی باشوور، زۆر باس لە پرسی دەرماڵەی خوێندکاران و ئەو مافە دەکرێت.\nوەک کەسێک کە ئەزموونی خوێندن لە ڕۆژهەڵاتی کوردستان و ڕۆژاوام هەیە، لەم وتارەدا، بەپێی زانیاری و ئەزموون، باسی هەموو لایەنەکانی ئەم پرسە دەکەم.\nبەگشتی 5 شێوەی دابینی خوێندکاران لە ڕووی داراییەوە هەیە:\n1- هیچ یارمەتی ناکرێن، نموونە ئێران\n2- هەندێ یارمەتی پزیشکی و هاتوچۆ دەکرێن، نموونە تورکیە\n3- یارمەتییەکی کەم دەکرێن، و قەرزیش دەدرێت بە خوێندکار، کە پاش خوێندنەکەی دەیداتەوە، نموونە سوید\n4- یارمەتییەکی باش دەکرێن و لە پاڵ ئەوەشدا خوێندکار دەتوانێت قەرز وەربگرێت و پاش خوێندنەکەی بیداتەوە، نموونە دانمارک\n5- تەنیا قەرز بە خوێندکار دەدرێت، دەبێت پاش خوێندنەکەی بیداتەوە، نموونە ئەمریکا\nوڵاتانێک کە یارمەتی یان مووچەی خوێندن دەدەن بە خوێندکار، ئاستی باج(مالیات، ضریبە)یان لە سەرەوەیە و ئەو پارە لە باجی هاوڵاتیان دابین دەکرێت، بۆ نموونە لە نۆروێژ و دانمارک، باج 45 بۆ 50 ٪ واتە، لە هەر 100 کرۆن تۆ پەیدای دەکەیت، 45 کرۆنی دەچێت بۆ بووجەی حکوومەت و لێرەوە حکوومەت دابینی مووچەی کارمەندان و نەخۆشخانە و دەرماڵەی خوێندکاران دەکات.\nئەمە دەتوانێت مۆدێلێک بێت بۆ کوردستان، واتە هاوڵاتی باج بدات و نەوەکانی داهاتوو دابین بن بۆ خوێندن و گەشە و پێگەیاندنیان.\nزۆربەی وڵاتان، لە جیاتی یارمەتی بێبەرامبەر، قەرز دەدەن بە خوێندکار، یەکێک لە هۆکارەکان یان بەڵگەکانیشیان ئەوەیە، کە ڕەنگە ئەو سامانەی بۆ خوێندکار خەرج دەکرێت نەگەرێتەوە، واتە کاتێک خوێندکار خوێندنەکەی تەواو کرد، لێرە نەمێنێت و بڕوات بۆ وڵاتێکی‌تر، بۆیە ئەو سامانەی کە مڵکی گشتییە و ئێمە لەودا خەرجمان کردووە، بەفیڕۆ دەڕوات، بۆیە باشترە قەرز بدرێت تاکوو دوایی هەم سامانەکە بگەڕێتەوە و هەم خوێندکارەکە ناچار بێت بچێتە سەرکار و قەرزەکەی بداتەوە.\nڕەنگە ئەم سیاسەتە درووستتر بێت، واتە قەرز بدرێت بە خوێندکار. بۆ نموونە ئەگەر خوێندکارێک لە کوردستان ٦ ساڵ تاکوو ماستەر لەسەر بووجەی حکوومەت و داهاتی خەڵک بخوێنێت و دەرماڵە وەربگرێت، بەڵام پاش خوێندنەکەی ئارەزوو بکات بچێت بۆ وڵاتێکی‌تر و لەوێ کار بکات(کە مافی خۆیەتی)، هەموو ئەو پارەی کوردستان بە مووچەی مامۆستا و زانکۆ و دەرماڵەوە تێیدا خەرج کردووە بە فیڕۆ دەچێت.\nلە ئێران، ئەو شوێنەی ڕەنگە کوردستان لەگەڵ ئەو هەڵبسەنگێندرێت، جگەلەوەی یارمەتی ناکرێن، ئەگەر خوێندکارێک لە زانکۆی حکوومی بخوێنێت، دەبێت بەڵێن و بارمتە بە حکوومەت بدات کە پاش خوێندەکەی بۆ ماوەی چەند ساڵ لەو وڵاتە(ئێران) بمێنێتەوە و کار بکات، تاکوو قەرەبووی تێچووەکانی زانکۆ بداتەوە، نەک دەرماڵە کە هیچیان پێ نادرێت.\n1 ڕۆڵی دایک لە ئاسیمیلەبوون/نەبوونی منداڵی کورد


(10) هۆکار کە وات لێ دەکات ئارام بگریت لەسەر تاوان و تاوان ئەنجام نەدەى: ماڵپەڕی وەڵامەکان\nتەزکیەى نەفس(10) هۆکار کە وات لێ دەکات ئارام بگریت لەسەر تاوان و تاوان ئەنجام نەدەى\n(10) هۆکار کە وات لێ دەکات ئارام بگریت لەسەر تاوان و تاوان ئەنجام نەدەى\nوەک دەزانن ئێستا تاوان و خراپە زۆر بووە ئایا ئێمەى گەنج چی بکەین بۆ ئەوەى دووربین لە تاوان و خراپە و خۆمان لە سزا و توڕەبونى خواى گەورە بپارێزین؟\nیەکەم: زانیاری مرۆڤ لەبارەی ناشیرینی وخراپی تاوانەوە ، وبزانێت خودا حەرامی کردووە ، ئەوەش لەپێناو پاراستنی بەندەکانی .\nدووەم: ترسان لەخودا .\nسێیەم: شەرم کردن لەخودا ؛ هەرکات مرۆڤ ئەو هەستەی لا دروست بوو کەخوداى گەورە دەیبینێت ، ئەوا لەپەروەردگاری دەترسێت ولەتاوان دەگڕێتەوە و شتێک ناکات خودا توڕە بکات .\nچوارەم: ڕەچاو کردنی نیعمەتەکانی خودا لەسەرت ، وەچاک بوونی خودا لەگەڵت ، بەڕاستی تاوان نیعمەت لادەبات .\nپێنجەم: بەڕێز و گەورەیی مرۆڤ وزیرەكی ولێهاتوویی ، کەوا لەمرۆڤ دەکات شتانێک ئەنجام نەدات لەڕێز وقەدری کەم بکەنەوە ودایبەزێنن بۆ ئاستی کەسانی هیچ .\nشەشەم: خۆشویستنی خودا ، ئەمەیان بەهێزترین هۆکاره کەوا لەمرۆڤ دەکات بێفەرمانی خودا نەکات ولەتاوان بەدوور بێت .\nحەوتەم: دوور کەوتنەوە لەزێدەڕۆیی کردن لەخودارن وخواردنەوە وجل وبەرگ ونوستن وکۆ بوونەوە لەگەڵ خەڵکدا .\nهەشتەم: بەهێزی زانست بەخراپی ئەنجامی تاوان وشوێنەوارە خراپەکانی ، و ئەو زیانەی لێوەی سەرچاوە دەگرن.\nنۆیەم: نەبوونی هیوا وئاواتی دوور و درێژ و زانینی ئەوەی نیعمەتەکان زوو لەنێو دەچن.\nدەیەم: جێگیربوونی ئیمان وباوەڕ لەدڵدا ، ئارام گرتنی مرۆڤ لەسەر ئەنجام نەدانى تاوان بەگوێرەی بەهێزی ئیمانە ، هەرکات مرۆڤ باوەڕی بەهێزتر بوو ئەوا ئارام گرتنی زیاتر دەبێت.\nمرۆڤ بوونەورێکی لاوازە لەچەندان ڕووەوە ، لاوازە لەڕووی شێوەی دروستبوونیەوە و لاوازە لەڕووی نائارامی وپەلەکردنیەوە ،وجگە لەمانەش ، خوای پەروەردگار فەرموویەتی: ﴿ وَخُلِقَ الْإِنْسَانُ ضَعِيفًا ﴾ [النساء: 28].\nواته: وه خوای گه‌وره مرۆڤی وا دروست كردووه كه لاوازه ناتوانێ به‌رگه‌ی زۆر شت بگرێ .\nوە ئەم لاوازیە وا لەمرۆڤ دەکات توشی تاوان ببێت ، کەهۆکاره بۆ سزا ، ( الحافظ ابن حجر) دەڵێت: الذنوب سبب للبلايا والعقوبات العاجلة والآجلة.\nواتە: تاوان هۆکاری بەڵاو وسزای ئێستا وداهاتووە .\nچەند هۆکارێك هەن یارمەتی مرۆڤ دەدەن لەسەر ئارام گرتن لەسەر تاوان ، وه( الإمام ابن القيم ) دە دانەیانی باس کردووە ، ودەڵێت: ئارام گرتن لەسەر تاوان لەچەند هۆکارێکەوە سەرچاوە دەگرێت :\nیەکەم: زانیاری مرۆڤ لەبارەی ناشیرینی وخراپیەوە ، وبزانێت خودا حەرامی کردووە ، ئەوەش لەپێناو پاراستنی بەندەکانی لەشتی خراپ وپیس وهیچ وپوچ .\nچوارەم: ڕەچاو کردنی نیعمەتەکانی خودا لەسەرت ، وەچاک بوونی خودا لەگەڵت ، بەڕاستی تاوان نیعمەت لادەبات ، وبەردەوام تاوان نیعمەت لادەبات ونایهێڵێت تاوەکو بەتەواوی لە نێوی دەبات ؛خوای پەروەرگار فەرموویەتی: ﴿ إِنَّ اللَّهَ لَا يُغَيِّرُ مَا بِقَوْمٍ حَتَّى يُغَيِّرُوا مَا بِأَنْفُسِهِمْ ﴾ [الرعد: 11].\nواته: به دڵنیایى خوای گه‌وره هیچ قه‌ومێك ناگۆڕێت یان له هه‌ر نازو نیعمه‌تێكدا بن لێیان ناگۆڕێ تا خۆیان خۆیان نه‌گۆڕن به خراپه‌كاری.\nپێنجەم: بەڕێز وگەورەیی مرۆڤ وزیرەكی ولێهاتوویی ، کەوا لەمرۆڤ دەکات شتانێک ئەنجام نەدات لەڕێز وقەدری کەم بکەنەوە ودایبەزێنن بۆ ئاستی کەسانی هیچ .\nحەوتەم: دوور کەوتنەوە لەزێدەڕۆیی کردن لەخودارن وخواردنەوە وجل وبەرگ ونوستن وکۆ بوونەوە لەگەڵ خەڵکدا ، بەڕاستی هێزی تاوان کردن لەم شتە زیادانەوە سەرچاوە دەگرن.\nوە یەکێکی تر لەو شتانەی کەیارمەتی مرۆڤ دەدەن لەسەر تاوان نەکردن جگە لەو خاڵانەی سەرەوە:\nدڵنیایی مرۆڤە لەوەی چێژی تاوان هاوشێوەی خواردنێکی خۆشی ژەهراوی وایە .\n( الإمام ابن الجوزي )دەڵێت: للذنوب تأثيرات قبيحة، مرارتها تزيد على حلاوتها أضعافًا مضاعفة.\nواتە: تاوان شوێنەواری خراپی هەیە ، ناخۆشیەکەی زۆر لەچێژ وخۆشەکەی گەورەترە.\nوەدڵنیایی مرۆڤ لەوەی تاوان سزای هەیه بەڵام ڕەنگە درەنگ وزوو بێت:\nتاوان حەتمەن سزای هەیە ، بەڵام دواکەوتنی ڕەنگە کەمینی خودا بێت؛ خوای گەورە فەرموویەتی: ﴿ سَنَسْتَدْرِجُهُمْ مِنْ حَيْثُ لَا يَعْلَمُونَ * وَأُمْلِي لَهُمْ إِنَّ كَيْدِي مَتِينٌ ﴾ [الأعراف: 182، 183]\nئه‌وه پله پله ئه‌یان به‌ینه‌وه‌و نیعمه‌تیان به‌سه‌ردا ئه‌ڕژێنین تا ته‌واو له گومڕایی خۆیاندا ڕۆئه‌چن به‌ڵام كاتێك كه ئه‌یانبه‌ینه‌وه ئاگایان له خۆیان نیه‌و له بێئاگایدا ئه‌یانبه‌ینه‌وه.\nوه بۆیان درێژ ئه‌كه‌ینه‌وه‌و مۆڵه‌تیان ئه‌ده‌ین و زوو سزایان ناده‌ین ،به‌راستى نه‌خشه‌و پیلانی خوای گه‌وره زۆر به‌هێزه.\nعوقبەی کوڕی عامر گێڕاویەتیەوە ودەڵێت : پێغەمبەری خودا صَلَّى اللَّهُ عَلَيْهِ وَسَلَّمَ فەرمووی : (إِذَا رَأَيْتَ اللَّهَ يُعْطِي الْعَبْدَ مَا يُحِبُّ وَهُوَ مُقِيمٌ عَلَى مَعَاصِيهِ فَإِنَّمَا ذَلِكَ لَهُ مِنْهُ اسْتِدْرَاجٌ ) ،\nواتە : کاتێ بینیت خودا ماڵ وسامان دەبەخشێت بەکەسانێک کە بەندەکە بەدڵیەتی ولەهەمان کاتدا خەریکی تاوانە ئەوا بزانە جڵەو شل کردنە بۆی تا ماوەیەک ، پاشان ئەم ئایەتەی خوێندەوە : ( فَلَمَّا نَسُوا مَا ذُكِّرُوا بِهِ فَتَحْنَا عَلَيْهِمْ أَبْوَابَ كُلِّ شَيْءٍ حَتَّى إِذَا فَرِحُوا بِمَا أُوتُوا أَخَذْنَاهُمْ بَغْتَةً فَإِذَا هُمْ مُبْلِسُونَ فَقُطِعَ دَابِرُ الْقَوْمِ الَّذِينَ ظَلَمُوا وَالْحَمْدُ لِلَّهِ رَبِّ الْعَالَمِينَ) الأنعام/45 . رواه الطبراني في "الكبير" (17/330) ، وصححه الألباني في "السلسلة الصحيحة" (413) .\nواتە : كاتێك كه ئه‌وه‌ی كه یادیان خرایه‌وه له‌بیریان كرد وه په‌ندو ئامۆژگاریان وه‌رنه‌گرت له‌و نه‌خۆشی و فه‌قیری و هه‌ژاری و ده‌ردو به‌ڵاو موسیبه‌تانه ، ئه‌و كاته ده‌رگای هه‌موو شتێكمان لێ كردنه‌وه له خێرو چاكه كه بۆ (ئیستیدراجه) چونكه شایه‌نی هیدایه‌ت نین، وه هه‌ر كه‌سێك تاوان بكات و خوا پێى ببه‌خشێت ئه‌وه (ئیستیدراجه) با ئاگادار بێت و زوو ته‌وبه بكات ، تا له‌خۆبایی بوون و دڵخۆش بوون به‌و نازو نیعمه‌ته‌ی كه خوای گه‌وره پێی به‌خشیبوون وه ته‌كه‌بوریان كرد ، له‌ناكاودا بردماننه‌وه ، ئه‌و كاته ئه‌وان خه‌فه‌تبارو په‌شیمان و بێئومێد ئه‌بن به‌ڵام هیچ سوودێكیان پێ ناگه‌یه‌نێ، خواى گه‌وره ئوممه‌تان سزا ده‌دات له كاتى خۆشى و نازو نیعمه‌تدا.\nوە( العلامة ابن القيم )دەڵێت: هەندێ لە سەلەف گوتویانە: کاتێ کەتاوانت ئەنجام دەدا وخوداش هەر نیعمەتی بەسەرا دەباراندی ئەوا بزانە کەمینی خودایە ولەنەکاو دەتگرێت.\nلەفەرموودەیەکدا هاتووە: ((إذا أراد الله بعبده خيرًا عجَّل له عقوبته في الدنيا، وإذا أراد بعبده شرًّا، أمسك عنه عقوبته في الدنيا، فيرد يوم القيامة بذنوبه)).\nواتە: ئەگەر خوا گەورە خێری بۆ بەندەكەی بووێت ئەوا سزاكەی پێش دەخات بۆی لە دونیادا, وە ئەگەریش خوای گەورە شەڕ وخراپەی بۆ بەندەكەی بوێت ئەوا سزاكەی بۆ دوادەخات بەهۆی تاوانەكانیەوە بۆ ئەوەی لە رۆژی دواییدا پاداشتی خراپەی بداتەوە.\nوە( الإمام ابن الجوزي) دەڵێت: یەکێک لەگەورەترین بەڵاکان : خەڵەتانە بەسەلامەتی دوای تاوان ، سزا هەندێ جار دوا دەکەوێت.\nدڵنیایی مرۆڤ بەوەی واز هێنان لەتاوان چەندان سوودی هەیە:\nلەوانە بوون بەخاوەن کەسایەتی ، وپاراستنی ناوبانگ ، و ماڵ ، و ئارامی و لاشە ، و بەهێزی دڵ ، و پاکی دەروون ، و دڵخۆش بوون ، وەکەم بوونەوەی خەم وخەفەت ..هتد .\nوە دڵنیایی مرۆڤ لەوەی بەردەوام بوون لەسەر تاوان دەبێتە هۆکاری ئاخر شەڕی .\n( أبو محمد الإشبيلي ) دەڵێت: بزانە ئاخر شەڕی ـ خودا پەنامان بدات ـ توشی کەسێک نابێت ڕواڵەت وناخی چاک و باش بێت ، بەڵکو بۆ کەسی عەقیدە خراپ ، یاخود کەسێک دەبێت کەبەردەوام بێت لەسەر تاوان.\nوە ( ابن رجب )دەڵێت: ئاخر شەڕی بەهۆی خراپی ناخەوەیه وئەوەی کەخەڵک لێی بێ ئاگان ونایزانن ، ئەم ئاکار و ڕەوشتە شاراوەیە وا لەرۆڤ دەکات لەکاتی مردندا ئاخر شەڕ بێت .\nوە(العلامة ابن عثيمين) دەڵێت: زۆر کەس هەوڵ دەدەن لەڕواڵەتدا هەڵە نەکەن ، بەڵام دڵیان پڕ کینە بەرانبەر بەموسوڵمانان ، و زانایان ، وئەهلی خێر ، ئا ئەم کەسانە ئاخر شەڕ دەبن پەنا بەخوا ، چونکە دڵ گەر شتی شاراوەو ناپەسەندی تێدا بێت مرۆڤ بەرەو هەڵدێر وئاخر شەڕی دەبات.\nوەدڵنیا بوونی مرۆڤ لەوەی تاوان گەر پەیوەندی بەکەسانی ترەوە بێت سزاکەی پێش دەکەوێت:\nعن أبي بكرة رضي الله عنه، أن النبي ﷺ، قال: ((ما من ذنب أجدر أن يعجل الله لصاحبه العقوبة في الدنيا مع ما يدَّخر له في الآخرة من البغي وقطيعة الرحم))؛ [أخرجه أبو داود] .\nواتە: پێشخستنی سزای هیچ گوناه و تاوانێک شایستەترنیە لە تاوانی زوڵم و بچڕاندنی پەیوەندی ڕەحم و خزمان و نزیکان بەوەی خودا هەر لە دونیا تۆڵە لە خاوەنەکەی بکاتەوە و سزای بدات.\nوە (العلامة محمد بن صالح العثيمين) دەڵێت: تاوان گەر دەستدرێژی تێدا بێت بۆ سەر کەسانی تر ، ئەوا ڕەنگە خودا دوو سزا بۆ بکەرەکەی بێنێتە دی : سزای دونیا ودوا ڕۆژ ، سزای دونیایی بۆ ئەوەی دڵی کەسی ستەم لێکراو ئاو بخواتەوە وئاسوودە بێت ، وگومانی تێدا نییە کاتێ کەسێک ستەمت لێ دەکات ودەبینی خودا تۆڵەی لێ وەرگردۆتەوە دڵ خۆش دەبیت.\nدڵنیایی مرۆڤ لەوەی تاوان دەبێتە هۆکاری سزای جۆراو جۆر لەسەر تاک وکۆمەڵگا:\nخوای پەروەردگار فەرموویەتی: ﴿ فَكُلًّا أَخَذْنَا بِذَنْبِهِ فَمِنْهُمْ مَنْ أَرْسَلْنَا عَلَيْهِ حَاصِبًا وَمِنْهُمْ مَنْ أَخَذَتْهُ الصَّيْحَةُ وَمِنْهُمْ مَنْ خَسَفْنَا بِهِ الْأَرْضَ وَمِنْهُمْ مَنْ أَغْرَقْنَا وَمَا كَانَ اللَّهُ لِيَظْلِمَهُمْ وَلَكِنْ كَانُوا أَنْفُسَهُمْ يَظْلِمُونَ ﴾ [العنكبوت: 40].\nهه‌موو ئه‌مانه به‌هۆی تاوانی خۆیانه‌وه خوای گه‌وره بردیانیه‌وه‌و له‌ناوى بردن و سزاكه‌یان گونجاو بوو له‌گه‌ڵ تاوانه‌كه‌یانداو سزاى جۆراوجۆرى دان بۆ ده‌ركه‌وتنى تواناو ده‌سه‌ڵاتى خواى گه‌وره ، هه‌یانبووه به‌ردبارانمان كردوون وه‌كو قه‌ومی لوط - ﷺ - (ئه‌وان شته‌كانیان وه‌رگێڕابووه‌وه له جیاتى ژن هێنان نێربازیان ده‌كرد، خواى گه‌وره دێیه‌كه‌یانى وه‌رگێڕاو ئه‌مدیو ئه‌ودیوى كرد، وه له‌جیاتى باران به‌ردبارانى كردن) (وه قه‌ومى عادیش ده‌یانووت كێ له ئێمه به‌هێزتره شانازیان به هێزیانه‌وه ده‌كرد خواى گه‌وره بایه‌كى سه‌ختى ناردو به‌ردبارانى كردن) ، وه هه‌بووه ده‌نگێك له ئاسمانه‌وه هاتووه‌و به ده‌نگ له‌ناوی بردوون وه‌كو قه‌ومی (ثهمود) چونكه ده‌نگیان به‌كارهێنا بۆ سه‌ربڕینى وشتره‌كه خواى گه‌وره ده‌نگیانى بڕى ، وه هه‌یشبووه خوای گه‌وره به ناخی زه‌ویدا بردۆنێتیه خواره‌وه وه‌كو (قاڕون)، چونكه به‌شانازیه‌وه به‌سه‌ر زه‌ویدا ده‌گه‌ڕا ، وه هه‌یشبووه خوای گه‌وره به ئاو غه‌رقی كردوون وه‌كو قه‌ومی نوح - ﷺ - و فیرعه‌ون، (قه‌ومى نوح - ﷺ - دواى نۆسه‌دو په‌نجا ساڵ ئیمانیان نه‌هێنا شایانى ئه‌وه بوون سه‌ر زه‌ویان لێ پاك بكرێته‌وه، وه باشترین پاككه‌ره‌وه‌یش ئاوه) وه (فیرعه‌ونیش شانازى به ئاوى نیله‌وه ده‌كردو ده‌یوت موڵكى منه‌و له ژێر ده‌سه‌ڵاتى مندایه، خواى گه‌وره تیایدا نوقمى كردو خنكاندى) ، وه خوای گه‌وره زوڵم و سته‌می له كه‌سیان نه‌كردووه ،به‌ڵكو ئه‌وان خۆیان زوڵم و سته‌میان له خۆیان ئه‌كردو ئیمانیان نه‌ئه‌هێنا.\nوە هەروەها فەرموویەتی: ﴿ وَمَا أَصَابَكَ مِنْ سَيِّئَةٍ فَمِنْ نَفْسِكَ ﴾ [النساء: 79].\nواتە: وه ئه‌گه‌ر تووشی ده‌ردو به‌ڵاو نه‌خۆشی و ناخۆشی ببی ئه‌وه به‌هۆی تاوانی خۆته‌وه‌یه، وه ئه‌گه‌ر ئارام بگریت و سوپاسگوزار بیت ئه‌وه خوای گه‌وره ئه‌یكاته هۆى سڕینه‌وه‌ى تاوانه‌كانت و به‌رز بوونه‌وه‌ى پله‌ت.\nوە هەروەها فەرموویەتی: ﴿ وَمَا أَصَابَكُمْ مِنْ مُصِيبَةٍ فَبِمَا كَسَبَتْ أَيْدِيكُمْ وَيَعْفُو عَنْ كَثِيرٍ ﴾ [الشورى: 30].\nواتە: وه ئێوه تووشی هه‌ر به‌ڵاو موسیبه‌تێك ببن به‌هۆی تاوانی خۆتانه‌وه‌یه هێشتا خوای گه‌وره له زۆرێك له تاوانه‌كانتان ئه‌بوورێت و سزاتان نادات له‌سه‌ری، (وه له‌بیرچوونی قورئانیش هه‌ر به هۆی تاوانه‌وه‌یه، وه ئه‌وه‌یش به‌ڵاو موسیبه‌تێكی گه‌وره‌یه).\nدڵنیایی مرۆڤ لەوەی تاوان دەبێتە هۆکاری لەناوبردنی نیعمەت ، خوای گەورە فەرموویەتی ﴿ ذَلِكَ بِأَنَّ اللَّهَ لَمْ يَكُ مُغَيِّرًا نِعْمَةً أَنْعَمَهَا عَلَى قَوْمٍ حَتَّى يُغَيِّرُوا مَا بِأَنْفُسِهِمْ وَأَنَّ اللَّهَ سَمِيعٌ عَلِيمٌ ﴾ [الأنفال: 53].\nواتە: خوای گه‌وره نیعمه‌تێك به‌هه‌ر قه‌ومێك ببه‌خشێ نایگۆڕێ وه لێیان ناسه‌نێته‌وه تا خۆیان خۆیان نه‌گۆڕن به كوفر كردن و شوكرانه نه‌كردنى نیعمه‌تی خوای گه‌وره‌و تاوان كردن ئه‌و كاته خوای گه‌وره ئه‌یگۆڕێت و لێیان ئه‌سه‌نێته‌وه ، وه خوای گه‌وره زۆر بیسه‌رو زانایه.\nإذا كنت في نعمةٍ فارْعها * فإن الذنوبَ تُزيلُ النِّعَـم\nواتە: گەر تۆ لەنیعمەتدای پارێزگاری لێ بکە\nبەڕاستی تاوان نیعمەت لەنێو دەبات\nدڵنیایی مرۆڤ لەوەی هەرشتێک لەدونیادا ڕوو دەدا لەفەسادی وناخۆشی بەهۆی تاوانەوەیە ،\nخوای پەروەردگار فەرموویەتی : ﴿ ظَهَرَ الْفَسَادُ فِي الْبَرِّ وَالْبَحْرِ بِمَا كَسَبَتْ أَيْدِي النَّاسِ ﴾ [الروم: 41] .\nئاشووب و فه‌سادو خراپه‌كارى و تاوان ده‌ركه‌وتووه له وشكانی و ده‌ریادا، وه له بیابان و ئاوه‌دانیدا، وه له شارو دێیه‌كاندا [بِمَا كَسَبَتْ أَيْدِي النَّاسِ] به‌هۆی هاوبه‌شبڕیاردان و تاوان و خراپه‌كاری خه‌ڵكیه‌وه (هه‌ر كه‌سێك تاوان بكات ئه‌وا ئاشوبى ناوه‌ته‌وه له‌سه‌ر زه‌ویداو سزاى خواى گه‌وره به هۆى ئه‌وانه‌وه‌یه، چونكه چاكسازى به گوێڕایه‌ڵى كردنى خواى گه‌وره ده‌بێت و، ئه‌وانه‌ى گوێڕایه‌ڵى خواى گه‌وره ده‌كه‌ن ئه‌وانه چاكسازن و به هۆى كرده‌وه‌ى ئه‌وانه‌وه خوا ره‌حم و به‌ره‌كه‌تى خۆى ده‌نێرێته سه‌ر زه‌وى، هه‌روه‌ها به‌هۆى جێبه‌جێ كردنى شه‌ریعه‌ت و دادپه‌روه‌ریه‌وه، هه‌روه‌كو له كاتى هاتنى عیسادا - ﷺ - كار به شه‌ریعه‌تى ئیسلام ده‌كرێت خوا به‌ره‌كه‌ت ده‌خاته سه‌ر رووى زه‌وى) .\nوە هەرکەسێک تەوبەی کرد با بەردەوام ترسی لەتاوانەکەی هەبێت ،( الإمام ابن الجوزي) دەڵێت: پێویستە کەسی عاقڵ بەردەوام ترسی هەبێت لەتاوانەکانی ، هەرچەند تەوبەشی لێ کردبێت وگیرابێت بەهۆیەوە .\nپاشان گەر خودا لێتیش خۆش بێت تەریقی وشەرمەزاری هەردەمێنێت ، لەفەرموودەیەکدا هاتووە: ((أن الناس يأتون إلى آدم عليه السلام، فيقولون: اشفع لنا، فيقول: ذنبي، وإلى نوح عليه السلام، فيقول: ذنبي، وإلى إبراهيم، وإلى موسى، وإلى عيسى صلوات الله وسلامه عليهم))،\nواتە: خەڵک دەچن بۆ لای ئادەم علیه السلام ودەڵێن: شەفاعەتمان بۆ بکە ، ئەویش دەڵێت : تاوانەکەم ، و بچن بۆ لای نوح علیه السلام، ئەویش دەڵێت : تاوانەکەم ، وبچن بۆلای ئیبراهیم وپاشان موسا وپاشان عیسا علیهم السلام.\nاللهم اقسم لنا من خشيتك ما يحول بيننا وبين معاصيك.\nشوبوهات و شه‌هوات چۆنێتى دوورکەوتنەوەى موسڵمان لە خراپە و تاوان لە مانگى پیرۆزى ڕەمەزان ئايا تەقوا بە چ شتێك زياد دەكات،و سيفەتى ئادەميزادى پارێزگار (الْمُتَّقِي) چۆنەو كامانەن؟ چۆن جیهادى نەفسمان بکەین و زاڵ بین بەسەر هەواو ئارەزوەکاندا؟ چۆن مرۆڤ بەختەوەر دەبێ وە دڵ تەنگی نامێنێ؟\nسەردان: ١,٠٢١ بەش: تەزکیەى نەفس\nپرسیاری دواترحوکمی نوێژی کەسێک لەنوێژدا خوێنی لوتی بەرببێتپرسیاری پێشترحوکمی تحیة المسجد لەکاتی بانگ


عه‌لی که‌ریم: قه‌یرانی سیاسی هه‌رێم به زمانی یاسایی چاره‌سه‌ر ناکرێت\nله دوا کۆبونه‌وه‌یاندا له‌گه‌ڵ لایه‌نه‌کانی ئۆپزسیۆندا هه‌ردوو لایه‌نی فه‌رمانڕه‌وای هه‌رێمی کوردستانی عێراق (پارتی دیموکراتی کوردستانی عێراق و یه‌کێتی نیشتیمانی کوردستان) پڕۆژه‌یه‌کیان بۆ چاکسازی خسته به‌رده‌ست ئۆپزسیۆن به‌مه‌به‌ستی کۆتایی هێنان به قه‌یرانی سیاسی هه‌رێمه‌که.\nعه‌لی که‌ریم ، سه‌رۆکی ئه‌نستیتۆی کوردستان بۆ مافه‌کانی مرۆڤ له‌گه‌ڵ ئه‌وه‌دا ئاماده‌کردنی ئه‌و جۆره پڕۆژانه به هه‌نگاوێکی گرنگ ده‌زانێت و وه‌ک گه‌شه‌کردنێکی سیاسی لێی ده‌ڕوانێت ، به‌ڵام ده‌شڵێت ئه‌گه‌ر بێتوو ئه‌و پڕۆژانه بۆ به‌سه‌ربردنی کات به‌کار نه‌یه‌ت، ئه‌وا ده‌شێت ببنه هۆکارێک بۆ سازانێکی سیاسیانه.\nبه‌ڕێز که‌ریم ده‌شڵێت ئه‌و پڕۆژه‌یه‌ی پارتی و یه‌کێتی ده‌کرێت بگوترێت نیوه و ناچڵی پێوه‌یه ، بۆیه ده‌بێت ته‌واو بکرێن.\nله میانه‌ی گفت وگۆکه‌یدا له‌گه‌ڵ هاوکارمان به‌ڵێن ساڵح ، سه‌رۆکی ئه‌نستیتۆی کوردستان بۆ مافه‌کانی مرۆڤ باسیش له‌وه ده‌کات هێنده‌ی ئه‌وه‌ی چاودێری بارودۆخه‌که ده‌کات پێی وانییه لایه‌نه‌کانی ئۆپزسیۆن (بزوتنه‌وه‌ی گۆڕان- یه‌کگرتووی ئیسلامی – کۆمه‌ڵی ئیسلامی) هه‌موو پڕۆژه‌که په‌سه‌ند بکه‌ن ، چونکه وه‌ک ده‌ڵێت ده‌شێت وه‌ک بارێکی پۆزه‌تیفانه له هه‌ندێک خاڵی پڕۆژه‌که بڕوانن ، به‌ڵام به گشتی ڕوانینێکی نێگه‌تیڤانه‌یان بۆ به‌شی زۆری پڕۆژه‌که هه‌یه.\nده‌توانن له ڕێی کلیککردنی ئه‌و فایله ده‌نگیه‌ی سه‌ره‌وه‌ی ده‌سته چه‌پ گوێبیستی ته‌واوی گفت و گۆکه بن که ماوه‌که‌ی 8:50 خوله‌که.


کەناڵێكی نوێی كوردی کرایەوە\nهەواڵ / کوردستان :: 12/03/2018 :: 13033 جار بینراوە\nتاگ :: رۆشنبیرى میدیا\nکۆنفرانسی (زمانی راگەیاندن.. گرفت و چارەسەر) بەڕێوەده‌چێت\nیەکەمین کەناڵی تەلەفزیۆنی کوردی بە ناوی "JIN TV" کرایەوە کە تەنیا ژنان کاری تێدا دەکەن و کارو چالاکیەکانی تایبەت بە ژنانی هەر چوار پارچەی کوردستان په‌خشده‌كه‌ن، بەڕێوبەری ئۆفیسی سلێمانی كه‌ناڵه‌كه‌ش دەڵێت "به‌چوار زمان و زۆربەی زاراوەکانی زمانی کورد پەخشی دەبێت و خزمەت بە ژن دەکات".\nساکار عەبدوڵڵا، بەڕێوەبەری ئۆفیسی کەناڵی ژن لە سلێمانی بۆ دواڕۆژ وتی "کەناڵی (ژن تی ڤی) دەستی بە پەخشکردووە و ئۆفیسی سەرەکی لەوڵاتی هۆڵەندایە، سەر بە رێکخراوی نەوایە کە رێکخراوێکی تایبەت بە ژنانە لە ئەوروپا".\nباسی له‌وه‌شكرد ئامانجی سەرەکی لە کردنەوەی ئەو کەناڵه گرنگیدانە بەتوانا و خەباتی ژنان، لەبواری سیاسی و کۆمەڵایەتی و ئابووری و رۆشنبیری گشتی و له كۆمه‌ڵه‌ی هۆتبێر پەخش دەکات".\nوتیشی "لە رۆژی ٨ی مارسدا، کەناڵی ژن تیڤی بە دروشمی (دەنگی ژنان، رووی ژیانە) دەستی بە پەخشی خۆی کرد و پرۆگرامەکانی کەناڵەکەش بە شێوەزاری سۆرانی و کرمانجی و زمانی تورکی و عربی و فارسی و کوردی رۆژانە پێشکەشدەکرێت".\nراگەیه‌نراوی فەرمی بەرێوەبەرایەتی کەناڵەکەش رایدەگەیەنێت، "ئەم کەناڵە پێشکەش بە تێکۆشانی ژنان دەکەین، هەموو ئەوانەشی بۆ ئازادی ژنان لە تێکۆشاندان".\nئەوەش خراوەتەڕوو، (ژن تیڤی) به فریکوێنسی 11054 ناوەندەکەی لە ئەوروپایە، وەک یەکەمین کەناڵ لەکوردستاندا و دووەمین کەناڵ لە دوای کەناڵێکی ئەفغانی دادەنرێت لەجیهاندا کە لەسەر دەستی ژن دامەزرێنرابێت.


پارتی و یه‌كێتی و په‌كه‌كه، چی بكه‌ن ؟\nئه‌م باره ترسناكه‌ی ئه‌مڕۆ له هه‌موو كاتێك هه‌ستیارتره و له رۆخی چونه نێو قۆناغێكی گواستراوه‌ی زۆر سه‌ختداین له خه‌باتماندا. له مه‌ڕ ململانێكانی ناوچه‌كه و دوژمنان هه‌موو پیلانگێڕیه‌كیان له‌به‌رده‌سته و ئاماژه‌كان وا پێشان ده‌ده‌ن كه دوژمنان به نهێنی چه‌ن رێككه‌وتون و خاڵی هاوبه‌شی بیركردنه‌وه‌یان ئه‌وه‌یه كه هه‌موو شتێك له پێناو له‌ناوچونی ئه‌زمونی كوردستانی باشور به‌هه‌ر نرخێك بێت بخه‌نه گه‌ڕ. به‌دبه‌ختیه‌كه له‌وه‌دایه كه سه‌ركردایه‌تی كوردستانی باشور بێ ئاگایه وهه‌نگاو ده‌نێت و له دژایه‌تی یه‌كتر نه‌بێت به‌هیچ شێوه‌یه‌ك ئاگایان له مه‌حموی بێزه‌وان نیه و ته‌نها خه‌ریكی حزبایه‌تی ته‌سك و به‌رژه‌وه‌ندیه بچوكه‌كانن.\nكه پارتی و یه‌كێتی له ململانێدا بن، له لایه‌كه‌وه هه‌ر یه‌كه‌و ده‌یه‌وێت پشتی ئه‌ویتر بدات به ئه‌رزدا، له لایه‌كی تره‌وه خه‌ریكی سازشن بۆ دوژمنان و به‌خۆیانیش بێ ئاگا له‌وه‌ی كه له گۆشه‌یه‌كی نه‌خوازراودا قه‌تیس كراون و له هه‌مولایه‌كه‌وه ده‌وره‌دراون و دوژمنان به هه‌موو بارێكدا زه‌فه‌ریان پێ بردون، كه‌چی ئه‌وان به ناچاری ته‌نها جێبه‌جێكه‌ری فه‌رمانه‌كانیانن و هیچیان پێناكرێت بۆده‌ربڕینی راوبۆچون و بریاری سه‌ربه‌خۆی خۆیان، به‌تایبه‌تی له رووی ده‌ست تێوه‌ردان و ئیستغلال كردنی خاڵه لاوازه‌كانیانه‌وه زه‌فه‌ریان پێبردوون و زیاتر له باری ئابووریه‌وه هه‌ڵیانخه‌ڵه‌تاندون، له‌مه‌شدا ئه‌وه‌ی به ترسناكی بكه‌وێته‌وه ته‌نها خه‌ڵك زه‌ره‌مه‌ند ده‌بێت و هه‌ر خه‌لك باجه‌كه‌ی ده‌دات و له دواجاردا به هه‌ر لایه‌كدا بشكێته‌وه ئه‌وان وه‌ك به‌رزكی بانان لێی ده‌رده‌چن و ئاینده‌ی خۆیان و نه‌وه‌كانیشیان ده‌سته‌به‌ر كردووه..\nئه‌ولای هاوكێشه‌كه‌ش به‌كه‌كه‌یه، كه وه‌كو ئه‌سپێكی زینكراوی لغاودراو به ئاراسته‌یه‌كی راست و رێك و ره‌وان بێ ئه‌وه‌ی ته‌ماشای ئه‌ملا و ئه‌ولا بكات ڕاسته‌ڕێی گرتۆته به‌ر و ته‌نها به دیدگایه‌كی باكوریانه‌وه ته‌ماشای مه‌سه‌له‌كه ده‌كات.\nئه‌وه‌ی راست بێت، ده‌بێت په‌كه‌كه‌ش ئه‌م بارودۆخه هه‌ستیاره به وردی و جوانی له‌به‌رچاو بگرێت و به شێوه‌یه‌كی ستراتیجی هاوكێشه‌كان بخوێنێته‌وه و ئه‌وه‌ی له توانایدا بێت كاری بۆ بكات وا ره‌فتار بكات كه به‌هانه‌ی زیاتر نه‌دات به‌ده‌ست توركیاوه و ده‌ست پێشخه‌ری له هیچ شتێكدا نه‌كات و هۆكاری ئاڵۆزی زیاتری هه‌رێم نه‌خاته ئه‌ستۆی خۆی و ئه‌ویش له‌م كاته‌دا كێرڤی حزبایه‌تی ته‌سك كه‌م بكاته‌وه و چه‌ند ده‌توانێت قورسایی چالاكیه‌كانی هه‌رچه‌ند كه‌میش بێت و له توانای خۆیدا بێت له‌م ماوه‌یه‌دا بیخاته نێو خاكی كوردستانی باكوور و توركیا و به هه‌مان شێوه‌ی كوردستانی باشوری دوای ئه‌نفال شه‌ڕی چه‌ته‌گه‌ری بكات و بۆ ماوه‌یه‌ك په‌نا بۆ په‌نادان و خۆشاردنه‌وه ببات و خۆی بپارێزێت بۆ كاتی شیاو، بۆ خه‌باتی هه‌مه‌جۆر. ئه‌وجا ده‌كرێت له كاتی رزگاربوون له‌م قه‌یرانه هه‌مه‌لایه‌ن و بارودۆخه نه‌خوازراوه‌ی ئه‌م قۆناغه زۆر سه‌خته هه‌ناسه‌یه‌ك بدات و دواتر ئه‌وه‌ی چاوه‌ڕوان ده‌كرێت زه‌مینه‌ی باشتر له پاش تێپه‌ربونی قۆناغه‌كه مه‌یسه‌ر بێت و ئه‌گه‌ر ئه‌و وه‌رچه‌رخانه‌ی چاوه‌ڕوان ده‌كرێت به باشی رووبدات هه‌لی خه‌بات زۆرتر و فراوانتر و ئه‌گه‌ری سه‌ركه‌وتن زیاتر ده‌بێت و ده‌كرێت له نێو یه‌كێك له ئه‌گه‌ره باشه‌كاندا وا بكه‌وێته‌وه بچنه نێو قۆناغێكی ئاسان و هه‌لی باشی فراهه‌مبوو بۆ رزگار بوون.\nئه‌و داواكاریانه‌ی له پارتی و یه‌كێتی مان هه‌یه، زۆرجار دووباره‌مان كردۆته‌وه و گوێ ناگرن و، كه‌س له‌وباوه‌ڕه‌دا نیه له‌م سیاسه‌ته‌یان زیاتر هیچی تر بكه‌ن و له بڕیاره سه‌رپێیانه‌كانیان پاشگه‌ر نابنه‌وه، بۆیه ئه‌وان ده‌خه‌ینه سه‌ر خوا.\n1 ئەو خەڵكەی لە نەخۆشی كوردفۆبیا چارەسەر نابێت\n2 ئایا كورد ئاگای لە سیناریۆی گۆرٍانكاریە نەرمەكەیە؟\n3 دەستەبەری ئایندەی خۆت رەگەزپەرستی نیە\n4 رێگە نادرێت بارەگاكانی پارتی لە دیالە بكرێتەوە !!!\n5 دادگای فیدراڵی لە نێوان یاسا و سیاسەتدا\n6 ئیسلامەكەی كورد و ئیدیعای بانگەشەكاران؟\n7 بۆچی هەندێكیان رازین بە دانانەوەی بەرهەم صالح ؟\n8 پەند لە رووداوەكانی سریلانكا وەرگرن\n9 بۆچی زیاتر زۆنی سەوز لەدەست دەرچووە؟\n10 سەرەتای قۆناغێكی مەترسیداری نادیار\n11 كوردی وێڵبووی نێو دووڕیانی ئاوریشم و دۆلاردا\n12 تۆ حه‌قت چه‌س خاڵۆم خۆی وتی\n13 له پێشانگه‌ی كتێبی سلێمانی چیم دی؟\n14 ئه‌و سه‌ركرده‌یه‌ی كڵاوی كوردی پێ بسپێریت\n15 بانگه‌شه‌ی پۆپۆلیستی له ئاست گه‌نده‌ڵی ده‌سه‌ڵاتی هه‌رێم\n16 به‌ردی بناغه‌ی باڵه‌خانه‌كه‌ی گۆڕان ده‌گۆڕن ؟\n17 ده‌نگدان له خانه‌قین به‌هه‌ستی نه‌ته‌وایه‌تیه‌وه بوو نه‌ك حزبایه‌تی\n18 هه‌ڵبژاردن و فشاری نه‌زۆكانه‌ی مه‌زهه‌بگه‌را له‌سه‌ر ناوچه دابڕاوه‌كان\n19 هۆكاری كێشه حزبیه هه‌نوكه‌ییه‌كان چیه؟\n20 ئه‌ركی رۆشبیران له‌ئاست بێ سه‌روبه‌ری ده‌سه‌ڵاتدا\n21 كابینه‌ی نۆیه‌م به‌رپرسه له‌م هه‌موو نه‌هامه‌تیه؟\n22 رۆڵی حزب له پیاواندنی ژن له كوردستاندا\n23 مردنی سه‌عدی یوسف خه‌مباری نه‌كردم\n24 له نێوان ڤیستیاڵی گه‌لاوێژ و ئه‌وانی تردا\n25 كێ ده‌ستور بنوسێت و چۆن؟\n26 له نێوان سوپای داگیركه‌رانی كوردستان و سوپای ئیسرائیلدا\n27 به‌ڕاستی سه‌یره !\n28 ته‌نها پرسیارێكی بێ مه‌به‌ست\n29 هاوپه‌یمانێتیه‌ك به مردوویی له‌دایكبوو\n30 ئیدعای ئازادیه‌ك بكه‌یت كه به سه‌مای گه‌نجێك بله‌رزێت!!\n31 په‌رله‌مانێك مێیینه وه‌ك جوێن به‌كاربێنێت !\n32 ناوچه دابڕاوه‌كان و نه‌زۆكه‌هه‌وڵی مه‌زهه‌بگه‌رایی\n33 ئایا خۆپیشاندانه‌كان به قازانج ده‌كه‌وێته‌وه؟\n34 كاك قادری حاجی عه‌لی چیی پێوتم؟\n35 كه‌ستان له 16 ی ئۆكتۆبه‌ر بێبه‌ری نین\n36 مه‌لایی یان جه‌لالی، كوردستانی وێران كرد؟\n37 تروسكاییه‌ك له پاش شڵۆقانی گۆمه‌كه‌وه\n38 ریفراندۆم بۆ ئامانجێكی پیرۆز و به‌ده‌ستێكی گومانلێكراو\n39 ئه‌و پاكانه‌ی وه‌كو نوقڵی جه‌ژن دابه‌ش ئه‌كرا\n40 كاتی ده‌ربڕینی قسه‌كانی كاك به‌ختیار گوماناویه\n41 كێ چاره‌سه‌ری قه‌یرانه قووڵه‌كانی هه‌رێمی كوردستان ده‌كات؟\n42 ئه‌مه‌یه په‌یامه‌كانی كازمی بۆ سه‌رانی هه‌رێم\n43 ئه‌وه‌ی ده‌سه‌ڵات به گه‌نده‌ڵ بزانێت نابێته پاشكۆی\n44 سه‌رباری گرنگی موچه به‌ڵام نه‌مانی متمانه به‌خۆ كاره‌ساته\n45 كێ لایه‌نه‌كانی كوردستان لێكجیاده‌كاته‌وه؟؟\n46 كێ له‌و ده‌سته پیلانگیڕه‌ی له هه‌رێم به‌كاره قازانج ده‌كات؟\n47 كاره‌كه لای پێغه‌مبه‌رێكی ژیاندۆستی هه‌ڵگری په‌یامی دونیاییه !!\n48 ئه‌م قه‌یرانه‌ی هه‌رێمی كوردستان به دیموكراسی چاره‌سه‌ر ده‌كرێت ؟\n49 ده‌روازه‌ی راپه‌ڕین ئه‌ركه پیرۆزه‌كه‌ی ته‌واو ده‌كات؟\n50 كازمی و به‌رهه‌م ساڵح خه‌ریكی چین؟\n51 ناتوانێت له‌قوڕه‌كه‌ی عه‌لیاوا دره‌بازی بێت\n52 ئابووریی سێبه‌ر كوردستانی تێكداوه\n53 وه‌زیره وه‌رزێره‌كانی حزب\n54 كێشه‌كه نه‌زانیه یان رقی كوێرانه؟\n55 تاكه چاره‌سه‌رێك ماوه ئه‌م ده‌سه‌ڵاته بیگرێته‌به‌ر\n56 كورد له نێوان بۆچونه‌كانی تۆماس هۆپزو جۆن لوك-دا\n57 ده‌زانن بۆ شكستیان هێنا؟\n58 ئه‌م كه‌سانه حه‌زیان له گیان له‌ده‌ستدانی ئه‌وانیتره\n59 خۆی به ئه‌ڵته‌رناتیڤی ئه‌مانه‌ی كوردستان ده‌زانێت !\n60 خۆپیشاندان له دهۆك چی ده‌گه‌یه‌نێت؟\n61 به‌ڵێ ده‌توانن شكۆی په‌رله‌مان بگێڕنه‌وه\n62 خه‌ڵك له‌نێوان خۆپارێزی‌و زیاده‌رۆییدا\n63 به‌ڕاستی ئه‌و گۆڕانه‌ی هه‌بو به‌رده‌وام نیه\n64 كه‌یسه‌كه‌ی ئامانج بابانی‌و قه‌یرانی غازو هێلكه\n65 له‌داڤۆس چی ده‌چێته هه‌گبه‌ی كورده‌وه؟\n66 چۆن ئامانجه‌كانی كاك قادری حاجی عه‌لی دێته‌دی؟\n67 ئایا روی راسته‌قینه‌ی ئه‌ردۆگان بۆ روسیا ده‌ركه‌وتووه؟\n68 خلیسكانی توركیا بۆ نێو زه‌لكاوی یاسای (كاتسا)ی ئه‌مریكا \n69 هه‌ماهه‌نگی گۆڕان‌و یه‌كێتی هاوسه‌نگی هێز راستده‌كاته‌وه؟\n70 سنوربه‌زاندنی توركیاو متبونی زلهێزه‌كانی كوردستان\n71 حه‌شدی شه‌عبی هاوكاری داعش ده‌كات؟\n72 پرسیارێكی گرنگ بۆ گۆڕان\n73 پارتی ناچار بو واژۆی رێك;ه‌وتنه‌كه‌ی له‌گه‌ڵ یه‌كێتی دا كرد؟\n74 ئای له‌و كاته‌ی ئۆپۆزسیۆنێكی ته‌ندروست له‌كوردستان له‌دایكده‌بێت؟\n75 ده‌شێت باوه‌ڕ به‌ترامپ بكه‌ین؟\nسەرەنجام "سوید"یش لەسەر حسابی کورد بو بەئەندامی ناتۆ\nئامینە کاکە باوە ڕەخنەی توند ئاراسته‌ى سەرۆک وەزیرانی سوید دەکات\nكۆمپانیایەكی دیكەی نەوت پابەندبونی خۆی بە بڕیارەكەی دادگای فیدراڵی عێراق راگەیاند\nلە سلێمانی هێرشكرایە سەر ماڵێك\nجێگری سەرۆك وەزیرانی هەرێم: زانیاری تەواومان هەیە لەسەر ئەو لایەنەی هێرشەكانی سەر كێڵگەی كۆرمۆری ئەنجامداوە\nئاسایشی سلێمانی: لە هێرشكردنە سەر ماڵەكەی كازیوەدا هیچ كەسێك بریندار نەبوە\nهێزەکانی پێشمەرگە داوایەکی سوپای عێراقیان رەتکردەوە\nیەکگرتو و کۆمەڵ و گۆڕان و نەوەی نوێ دەنگیان بە هەمواری یاسای نەوت و گاز نەدا\nئەو کەسەی دەستدرێژی کردەسەر کچێکی سێ ساڵان لەسێدارە دەدرێت\nوەزارەتی ئەوقافی هەرێم یەكەم رۆژی جەژنی قوربانی بەڕەسمی راگەیاند\nوەزارەتی ئەوقافی هەرێم یەكەم رۆژی جەژنی قوربانی بەڕەسمی را... \nجێگری سەرۆك وەزیرانی هەرێم: زانیاری تەواومان هەیە لەسەر ئە... \nبەڕێوەبەری گشتی گومرگی هەرێم: قەبارەی بازرگانی لە خاڵە سنو... \nیەکگرتو و کۆمەڵ و گۆڕان و نەوەی نوێ دەنگیان بە هەمواری یاس... \nلە هەینییەوە خۆڵبارین لە هەرێمی کوردستان دەستپێدەکات


هاوژین یونس, Author at کەی ئای تی ئێن - Page 40 of 60\nلە ماوەی ڕابردوودا حکومەتی ئیتاڵیا سزای سەپاند بەسەر هەردوو گەورە کۆمپانیای سامسۆنگ و ئەپڵ بە هۆکاری خاوکردنەوەیان بۆ مۆبایلەکانیان هەتاوەکو بەکارهێنەر ناچار بکەن بە کڕینی نوێترین بەرهەمەکانیان لەم بارەیەوە زانیاری…\n29 تشرینی یه‌كه‌م، 2018 هاوژین یونس\nکاری ئەم سکۆتەرە زیرەکە خۆی دەبینێتەوە لە ئاسانکردنی مەلەکردن بۆ قوڵایی دەریاکان ئەمەش لە ڕێگەی پاڵنەرێکەوە کە لە ئامێرەکەدا جێگیرکراوە و جێگای ئاماژە پێدانیشە سکۆتەری ترایدێنت بەرهەمی کۆمپانیای Geneinnoـە، ئامێرەکە دوو…\nبەردەوام ئەپ و یاری نوێ بەردەست دەبن لە کۆگای گووگڵ پلەیدا و ئەمانەی خوارەوەش چەند ئەپێکی نوێ و بەسوودن. Blizzard Esports بە دڵنیاییەوە یاریە ڤیدیۆییەکان لە ئێستادا خەڵکێکی زۆری بە…\n28 تشرینی یه‌كه‌م، 2018 هاوژین یونس\nلە ڕۆژی ڕابردوودا کۆمپانیای شاومی خشتەیەکی نوێی ڕاگەیاند تیایدا کاتی گەیشتنی نوێکاری ئەندرۆید ئۆریۆ و پای بۆ ژمارەیەک لە مۆبایلەکانی گۆڕیوە، سەرەتا تێبینی ئەوە دەکەین لە لیستەکەدا بوونی هەندێک لەو…\nسیستمی iOS 12 سەرکەوتوو دەبێت لە ڕێگری کردن لە ئامێری GrayKey بۆ کردنەوەی ئایفۆنەکان لە باری قوفڵ بووندا\nهەمیشە ئەپڵ داوای حکومەت و ڕێکخراوە ئاسایشیەکانی دەوڵەتی ڕەتدەکردەوە بۆ کردنەوەی ئایفۆنەکانی لە باری قوفڵ بووندا هەر بۆیە ڕێکخراوەکان ناچارن پشت بە هەندێک کۆمپانیای تایبەت بەم کارانە ببەستن و ئەمەش…\nئەپ و یاریەکان لە کۆگای گووگڵ پلەی هەندێکیان بۆ ماوەیەکی کاتی دەبنە خۆڕایی ئەمانەی خوارەوەش ژمارەیەک ئەپی ئەم هەفتەیەن بۆ ماوەیەکی کاتی بوونەتە خۆڕایی لە کۆگاکەدا. Secret Letter Pro ئەپەکە…\nکۆمپانیای شاومی لە ساڵی 2017ـدا سەرکەوتوو بوو لە فرۆشتنی 90 ملیۆن یەکە لە مۆبایلەکانی و بۆ ساڵی 2018ـش ڕایگەیاند کە لە پلانیدایە 100 ملیۆن یەکە بفرۆشێت، هەر لەم بارەیەوە وانگ…\n27 تشرینی یه‌كه‌م، 2018 هاوژین یونس\nتویتەر بە هۆی جێبەجێکردنی ڕێسا نوێیەکانی بەسەر بەکارهێنەراندا ڕووبەڕووی دابەزینێکی زۆر بووەوە لە ڕێژەی بەکارهێنەراندا، بەڵام ئەمە لە بەردەوامی قازانجەکانی تۆڕەکەی کەم نەکردەوە بە شێوەیەک لە پاش جێبەجێکردنی ڕێسا نوێیەکان…\nچۆنیەتی چالاککردنی باری تاریکی (Dark Mode) لەسەر ئایفۆنەکانمان\nبێگومان زۆر جار بە شەواندا یاخود لە شوێنی ڕووناکی کەمدا مۆبایلەکانمان بەکاردەهێنین ئەمەش زیانێکی زۆر بە چاو دەگەیەنێت بە هۆی بەرزی ڕووناکی مۆبایلەکانمان، هەر بۆیەش لەم بابەتەدا ئاشناتان دەکەین بە…\nڕۆژی ڕابردوو و بە فەرمی کۆمانیای Meizu مۆبایلی Meizu Note 8 ڕاگەیاند وەگ جێگرەوەیەکی هەرزانتر بۆ مۆبایلی Meizu X8، مۆبایلەکە خاوەنی دوو کامێرایە لە بەشی پشتەوە لەگەڵ ڕوونمایەکی تا ڕادەیەک بچوک و ئاستی…\nکۆمپانیای Nubia کە نیشانەیەکی بازرگانی کۆمپانیای ZTEـە هەستا بە بڵاوکردنەوەی ڤیدیۆیەک تیایدا دیزاین و کۆمەڵێک تایبەتمەندی مۆبایلی Red Magic 2 ئاشکرا دەکات، مۆبایلەکە وا دیارە هەڵگری پڕۆسێسەرێک دەبێت لە جۆری Snapdragon 845 لەگەڵ…\nکۆمپانیای سامسۆنگ مۆبایلی Galaxy A6Sـی بە ڕامی 6 گێگابایت و Snapdragon 660ـەوە ڕاگەیاند\nکۆمپانیای سامسۆنگ بە فەرمی یەکەم مۆبایلی ڕاگەیاند کە خۆی سەرپەرشتی دروستکردنی نەکردبێت بە ناوی Galaxy A6S، مۆبایلەکە دروستکراوە لە لایەن کۆمپانیای Wintechـەوە و هەڵگری ڕوونمایەکە لە جۆری AMOLED لەگەڵ بوونی دوو کامێرا لە…\n25 تشرینی یه‌كه‌م، 2018 هاوژین یونس\nلە میانەی بەستی کۆنگرەیەک لە بارەی هێڵەکانی نەوەی پێنجەم لە هۆنگ کۆنگ زۆرێک لە کۆمپانیاکانی بواری دروستکردنی مۆبایل دەیانەوێت ئەم هەلە بقۆزنەوە بۆ ڕاگەیاندنی مۆبایلێکی جیاواز، کۆمپانیای وەن پڵەسیش وەک…\nبەردەوام ئەپ و یاریەکانی بۆ کۆگای گووگڵ پلەی زیاد دەبن و هەندێکیشیان بە هۆی لە خۆگرتنی بۆ تایبەتمەندی زیاتر بە بەرامبەرن بەڵام گەشەپێدەران بۆ ماوەیەکی کاتی ئەپەکان دەکەنە خۆڕایی و…\nوەک هەمیشە هەڵدەستین بە هەڵبژاردنی باشترینەکان و لەم جارەشدا چەند یاریەکی نوێمان بۆ هەڵبژاردوون. Running Labyrinth لەم یاریەدا پێویستە لەسەرت مۆبایلەکەت بجوڵێنیت هەتاوەکو تۆپەکە بە سەختیەکاندا بگەیەنیتە شوێنی مەبەست. (داگرتن)…\n24 تشرینی یه‌كه‌م، 2018 هاوژین یونس\n« یەکەم‹ پێشتر37383940414243دواتر ›کۆتایی »


12 منداڵەكەی تایلاند داوەتی یاریی كۆتایی مۆندیال كراون\nمنداڵە رزگاربووەكانی تیپێكی تازەپێگەیشتووی وڵاتی تایلاند كە لە ئەشكەوت لە مردنێكی تەواو رزگار كران، بۆ یاریی كۆتایی مۆندیالی 2018ی رووسیا داوەتكراون كە بڕیارە رۆژی یەكشەمی داهاتوو بەڕیوەبچێت.\nدوێنێ سێشەم سەرجەم ئەو 12 یاریزانە منداڵەی وڵاتی تایلاند كە لەگەڵ راهێنەرەكەیان بۆ ماوەی 18 رۆژ لە ئەشكەوتێك گیریان خواردبوو رزگاركران دوای ئەوەی بەهۆی شەپۆڵی بارانەوە دەروازەی ئەشكەوتەكەیان لێ داخرابوو.\nگیانیتی ئینڤانتینۆ سەرۆكی یەكەتیی تۆپی پێی ناودەوڵەتی (فیفا) داوەتنامەی فەرمی بۆ هەر 12 یاریزان و راهێنەرەكەیان ناردبوو تا لە یاریی كۆتایی مۆندیالی 2018 لەنێو یاریگەی لۆژنیكی ئۆڵەمپیی لە شاری مۆسكۆی پایەتەختی رووسیا ئامادەبن.\nلای خۆیانەوە ئەو پزیشكانەی كە سەرپەرشتی تەندروستی منداڵەكان دەكەن داوەتەكەی سەرۆكی فیفایان رەت كردەوە و جەختیان كردەوە كە سەرجەم منداڵەكان ناتوانن لە یاریی كۆتایی مۆندیال لەنێو یاریگە ئامادەبن.\nپزیشكەكان رایانگەیاند كە پێویستە سەرجەم منداڵەكان بۆ ماوەی زیاتر لە هەفتەیەك لەنەخۆشخانە بمێننەوە و چاودێرییەكی چڕی تەندروستی بكرێن، چونكە لە ماوەی 18 رۆژە گیرخواردووەكەدا توانای جەستەییان زۆر لاواز بووە و بەرگەی گەشتكردن و مانەوە بۆ ماوەیەكی زۆر لەنێو یاریگە ناگرن، تەنانەت بۆ ماوەی 3 رۆژی تریش خێزانەكانیشیان ناتوانن سەردانیان بكەن.\nسزای كریستیانۆ ڕۆناڵدۆ ڕاگەیەندرا


چەند خاڵ سەبارەت بە ئاڵای فەڕەنسا\n26/9/2020 05:31 PM\n*ئاڵای فەرەنسا رۆڵێکی گرنگی نەک لە خودی ئەم وڵاتە بەڵکوو لە هەموو جیهاندا هەیە. لەم رووەوە، ئەم ئاڵا سێ رەنگە یەکێک لە ناسراوترین ئاڵاکانی جیهانە و بە شانازییەوە لە باڵاخانەی حکومی، باڵاخانەی شارەوانی، باڵاخانە گشتییەکانی فەڕەنسا و لە ماوەی پشوودانە گشتی و نەتەوەییەکانی ئەم وڵاتەدا دەشەکێتەوە.\n*ئاڵای فەڕەنسا بە هۆی سێ رەنگی شین، سپی و سوورەوە، بە ئاڵای "سێ رەنگی فەڕەنسی" یان "سێ رەنگ" بەناوبانگە. بنەمای ئەم ئاڵا سێ رەنگە، ئەو قوماشە خڕانەیە کە لە ماوەی شۆڕشی فەڕەنسادا کەڵکی لێ وەردەگیرا.\n*سپی، کۆنترین رەنگە لە مێژووی فەڕەنسادا و هێمایەکە لە مریەمی پیرۆز، ژاندارک و عەشیرەتی بۆربۆن کە لە سەدە شانزەهەمەوە هەتا شۆڕشی فەڕەنسا حوکمڕانی ئەم وڵاتە بوون. رەنگی شین و سووریش کە لە هێمای شارەکاندا بەکار دێت، بەشێکن لە رەنگە نەریتییەکانی پاریس.\n*کاتێک ئاڵای سێ رەنگ فەڕەنسا لە 1790ـدا خرایە روو، ریزبەندی رەنگەکان لە چەپەوە بۆ راست بەم شێوەیە بوو: سوور، سپی و شین.\n*لە 1794ـدا، رەنگەکانی ئاڵای فەڕەنسا پێداچوونەوەیان بۆ کرا و لە چەپەوە بۆ راست بوو بە: شین و سپی و سوور. بەم حاڵەوە، لەنێوان ساڵاکانی 1817 بۆ 1830 و پاشا گەڕانەوەی بنەماڵەی بۆربۆن بۆ دەسەڵات بەهۆی شکستی ناپلئۆنەوە، ئاڵایەکی یەکسەر سپی بوو بە جێگرەوەی ئاڵای نەتەوەیی فەڕەنسا.


“گەڕانەوە بۆ پرۆسەی ئاشتی باشترین ڕێگەیە بۆ چارەسەر” | مەسعوود مەناف|Masoud Manaf\nماڵه‌وه > NNSROJ\t> “گەڕانەوە بۆ پرۆسەی ئاشتی باشترین ڕێگەیە بۆ چارەسەر”\n“گەڕانەوە بۆ پرۆسەی ئاشتی باشترین ڕێگەیە بۆ چارەسەر”\nNNSROJ: پاش ئەوەی سەرۆکوەزیری تورکیا بانگەشەی کرد کە م. بارزانی، هاوسۆزی لەگەڵ تورکیا نیشان داوە و هێرشە ئاسمانییەکەی ئەو وڵاتە بۆ سەر بنکەکانی پەکەکەی بە مافی تورکیا لەقەڵەم داوە، سەرۆکایەتیی هەرێم ڕاگەیاندراوێکی بڵاوکردۆتەوە کە ناڕاستەوخۆ بانگەشەکەی داوودئۆغڵوو ڕەتدەکاتەوە.\nلە ڕاگەیاندراوی سەرۆکایەتیی هەرێمی کوردستاندا هاتووە کە کاتژمێر ٩:٣٠ خولەکی پێشنیوەڕی ئەمڕۆ شەممە، ئەحمەد داوودئۆغڵو، سەرۆکوەزیرانی تورکیا، لەڕێگەی تەلەفۆنەوە پەیوەندیی بە سەرۆکی هەرێمی کوردستانەوە کردووە و بەدرێژی، باسی بۆمبارانی بارەگاکانی پەکەکەی کردووە و هۆی گەییشتنی دۆخەکەی بۆ ئاستی ئەو پەرەسەندنەی ئێستا ڕوون کردۆتەوە.\nبە گوێرەی ڕاگەیاندراوەکە، لە بەرانبەردا مەسعوود بارزانی “دڵگرانیی خۆی نیشان دا کە ڕەوشەکە گەیشتۆتە ئەم ئاستە مەترسیدارە و جەختیشی کردەوە کە زۆر داومان کرد کێشەکان نەگەیەندرێنە ئاستی گرژیی زیاتر، چوونکە ئاشتی تاکە ڕێگەی چارەسەری کێشەکانە”.\nمەسعوود بارزانی هەروەها وتوویەتی کە “ساڵانێک گفتوگۆ باشترە لە یەک سەعات شەڕکردن، بۆیە هەرێمی کوردستان هەموو هەوڵێک دەدات ڕەوشەکە لەوە زیاتر تەشەنە نەکات و گەڕانەوە بۆ پرۆسەی ئاشتی باشترین ڕێگەیە بۆ چارەسەر.”\nڕاگەیاندراوە باسی لەمەش کردووە کە سەرۆکی هەرێمی کوردستان “پێشتر هەموو هەوڵێکی خۆی بۆ سەرگرتنی پرۆسەی ئاشتی لەگەڵ هەموو لایەنەکان خستۆتەگەڕ و ئێستاش هەرچی لە توانایدا بێت بۆ نەهێشتنی ئەم گرژییە دەیخاتەگەڕ و ئومێدەوارە هەموو لایەک بگەڕێنەوە بۆ بنەماکانی پڕۆسەی ئاشتی.”\nئەوە لەکاتێکدایە کە ئەحمەد داوودئۆغڵوو، سەرۆکوەزیری تورکیا، پێشنیوەڕۆی شەممە ٢٥ی جولای لە کۆنفڕانسێکی ڕۆژنامەوانیدا وتبووی کە لە پێوەندییەکی تەلەفۆنیدا زانیاری سەبارەت بە هۆکار و چۆنییەتی هێرشە ئاسمانییەکەی شەوی ڕابردوو بۆسەر قەندیل بە سەرۆکی هەرێمی کوردستان داوە و لە بەرانبەریشدا سەرۆکی هەرێم وتوویەتی کە ئەوان لەوە تێدەگەن کە هێرشە ئاسمانییەکەی تورکیا بۆسەر پەکەکە، بنەمای لۆژیکی هەیە و بۆیەش هاوسۆزی لەگەڵ ئەو تورکیا لەخۆ نیشان داوە.\n25 ته‌مموز 2015 له 18:32\nCumhurbaşkanı Recep Tayyip Erdoğan, Başbakan Ahmet Davutoğlu’nu Tarabya Köşkü’nde kabul etti. Daha sonra da Davutoğlu ve Genelkurmay Başkanı Necdet Özel ile toplantı yapacak.\n“پەیوەندی تەلەفۆنی داودئۆغڵو لەگەڵ مەسعود بارزانی”\n25 تيرمة 2015 13:54 (نوێكردنەوەیی دوايي 25 تيرمة 2015 14:20)\nئەحمەد داودئۆغڵو و مەسعود بارزانی لە چوارچێوەی ئۆپەراسیۆنەكانی توركیا دژبە گرووپەکانی تیرۆریستی بەیانی ئەمڕۆ لە پەیوەندییەكی تەلەفۆنیدا تاوتوێ دواین پێشھاتەکانی ئۆپەراسیۆنەكانیان كردووە.\nبەیانی ئەمڕۆ سەرۆكوەزیرانی توركیا ئەحمەد داودئۆغڵو لە چوارچێوەی ئۆپەراسیۆنەكانی توركیا دژ بە تیرۆر پەیوەندییەكی تەلەفۆنی لەگەڵ سەرۆكی ھەرێمی كوردستان مەسعود بارزانی ئەنجامدا و تێیدا دواین پێشھاتەكانی ئۆپەراسیۆنەكان تاوتوێ كراوە و بارزانی لە دژی تیرۆر ئامادەیی نیشان داوە بۆ ھەماھەنگی كردن لەگەڵ توركیا.\nسەرۆكوەزیرانی توركیا ئەحمەد داودئۆغڵو سەبارەت بە ھەڵوێستی سەرۆكی هەرێمی كوردستان مەسعود بارزانی لەمەڕ ئۆپەراسیۆنەكانی دژبە رێكخراوەكانی تیرۆریستی گوتی: “ئەمڕۆ بەڕێز بارزانی پێی گوتم ئۆپەراسیۆنەكانی توركیا دژی داعش و پەكەكە مافی خۆتانە، لەو چوارچێوەیەدا ئامادەین ھەموو ھەماھەنگییەك لەگەڵ توركیا بكەین”.\nگووتیشی: “پەیوەندییەكی دۆستانە و سەركەوتوو لە نێوانماندا بەڕێوەچوو”.\nسەرۆكی ھەرێمی كوردستان بە داودئۆغڵو راگەیاندووە كە ئەوان درك بەوە دەكەن كە ئۆپەراسیۆنەكان لە بەرامبەر نەتەوە و مەزھەبێك نییە لەو بارەیەوە داودئۆغڵو گوتی: “ھەموو پێكھاتەكانی عێراق بە كورد و توركمان و عەرەب و بە ھەمان شێوە پێكھاتەكانی كورد و توركمان و عەرەب لە سووریا برای ئێمەن، ئۆپەراسیۆنەكان دژی نەتەوەیەك و نەژادێك نییە، من ئەوەم بە بەڕێز بارزانی گوت ئەویش لەبەرامبەردا رایگەیاند كە ئەوانیش دەزانن ئەو ئۆپەراسیۆنانە ھیچ پەیوەندییەكی بە پێكھاتەیەكی ئەتنیكی و مەزھەبی نییە. بارزانی دووپاتیشی كردووە كە ئەوان لە دژی تیرۆردا ھەموو كات ئامادەن ھەماھەنگی لەگەڵ توركیا بكەن ھەر وەكو پێشتریش ئامادەیی خۆیان نیشاندابوو كە ھاوكاری ھەموو جۆر ھەماھەنگێك بكەن”.\n25 ته‌مموز 2015 له 19:00\nڕاگەیەندراوێک لە سەرۆکایەتیی هەرێمی کوردستان\nشەوی ڕابردوو سوپای تورکیا بارەگاکانی PKK ـی لە چەند ناوچەیەکی هەرێمی کوردستان بۆمباران کرد، دوای ئەو بۆردومانکردنە، سەعات ٩:٣٠ خولەکی پێشنیوەڕی ئەمڕۆ شەممە ٢٥ـی٧ـی٢٠١٥، بەڕێز ئەحمەد داوودئۆغڵو، سەرۆکوەزیرانی تورکیا، لەڕێگەی تەلەفۆنەوە پەیوەندیی بە بەڕێز مەسعود بارزانی سەرۆکی هەرێمی کوردستانەوە کرد و بەدرێژی باسی ڕەوشەکەی کرد و هۆی گەییشتنی دۆخەکەی بۆ ئاستی ئەو پەرەسەندنەی ئێستا ڕوون کردەوە.\nلە بەرانبەردا سەرۆک بارزانی دڵگرانیی خۆی نیشان دا کە ڕەوشەکە گەیشتۆتە ئەم ئاستە مەترسیدارە و جەختیشی کردەوە کە زۆر داومان کرد کێشەکان نەگەیەندرێنە ئاستی گرژیی زیاتر، چوونکە ئاشتی تاکە ڕێگەی چارەسەری کێشەکانە و ساڵانێک گفتوگۆ باشترە لە یەک سەعات شەڕکردن، بۆیە هەرێمی کوردستان هەموو هەوڵێک دەدات ڕەوشەکە لەوە زیاتر تەشەنە نەکات و گەڕانەوە بۆ پرۆسەی ئاشتی باشترین ڕێگەیە بۆ چارەسەر.\nسەرۆک بارزانی هەروەها تەئکید دەکاتەوە کە پێشتر هەموو هەوڵێکی خۆی بۆ سەرگرتنی پرۆسەی ئاشتی لەگەڵ هەموو لایەنەکان خستۆتەگەڕ و ئێستاش هەرچی لە توانایدا بێت بۆ نەهێشتنی ئەم گرژییە دەیخاتەگەڕ و ئومێدەوارە هەموو لایەک بگەڕێنەوە بۆ بنەماکانی پڕۆسەی ئاشتی.\n26 ته‌مموز 2015 له 22:24\nپه‌یامێك له سه‌رۆكی هه‌رێمی كوردستان\nجه‌ماوه‌ری خۆشه‌ویستی كوردستان..\nله‌باره‌ی ڕووداوه‌كانی ئه‌م دواییه و په‌ره‌سه‌ندنه‌كانی نێوان حكوومه‌تی توركیا و پارتی كرێكارانی كوردستان به پێویستم زانی هه‌ڵوێستی شه‌خسیی خۆم ڕابگه‌یێنم، چونكه له‌باره‌ی هه‌ڵوێستیی من له‌سه‌ر ئه‌و بابه‌ته، هه‌ندێ لێكدانه‌وه‌ی میزاجی و حوكمی پێشوه‌خته و دوور له زانیاری خراونه‌ته‌ڕوو .\nكورد نه‌ته‌وه‌یه‌كه به‌بێ ئیراده‌ی خۆی دابه‌شكراوه. ئه‌و دابه‌شكردنه‌ش وه‌ك واقعێكی تاڵ به‌سه‌ر ئێمه‌دا سه‌پێندراوه. له‌پێناو گۆڕینی ئه‌م واقیعه خوێنێكی زۆر ڕژا، كه‌چی واقعه‌كه هێشتا له‌ڕووی جوگرافی و سنووره نێوده‌وڵه‌تییه‌كانه‌وه هه‌ر وه‌ك خۆی ماوه‌ته‌وه، به‌ڵام به‌م خوێن و قوربانییه ناسنامه‌ی نه‌ته‌وه‌یی خۆمان پاراست. سه‌د ساڵه وه‌ك كورد دژی زوڵم و زۆرداری و داگیركاری شه‌ڕمان كردووه، نه ئێمه توانیمان واقعه‌كه بگۆڕین و نه به‌رانبه‌ره‌كانیشمان توانیان ئێمه له‌ناوببه‌ن. بۆیه گه‌یشتوومه‌ته ئه‌و قه‌ناعه‌ته‌ی كه شه‌ڕ هیچ ده‌ستكه‌وتی نابێ و، پێویسته سوود له هه‌موو ده‌رفه‌ته‌كانی ئاشتی وه‌ربگرین و به‌ره‌و ئاشتی و گفتوگۆ بچین .\nله‌دوای شه‌ڕی كوه‌یت له باشووری كوردستان ، له‌گه‌ڵ ئه‌وه‌ی قۆناغی زۆر ناخۆشمان بڕین، به‌ڵام كیانێك پێكهێنرا كه له‌ڕووی نێوده‌وڵه‌تییه‌وه ئیعترافی پێكرا و بووه جێگه‌ی ئومێدی هه‌موو تاكێكی كورد له هه‌موو شوێنێك. وه‌ك شه‌خسی خۆم و حكوومه‌تی هه‌رێمی كوردستانیش بۆ یارمه‌تیدانی خوشك و براكانمان له سه‌رتاسه‌ری كوردستان ئه‌وه‌ی پێمانكرابێ كردوومانه دوور له هه‌موو جۆره موزایه‌داتێك .\nئه‌گه‌ر به دیدێكی واقعیانه سه‌یری بارودۆخی توركیا بكه‌ین ده‌بینین كه به‌ر له هاتنی پارتی داد و گه‌شه‌پێدان، ناوی كورد و كوردستان و گشت هێمایه‌كی كوردی قه‌ده‌غه بوو. زۆر هه‌وڵماندا كه زه‌مینه‌ی پڕۆسه‌یه‌كی ئاشتیانه له توركیا دروست ببێت، دوای گفتوگۆ و دانیشتنی زۆر ده‌ركه‌وت كه پارتی داد و گه‌شه‌پێدان و شه‌خسی به‌ڕێز ئه‌ردۆغان سیاسه‌ت و بۆچوونێكی تازه و جیاواز له حیزبه‌كانی رابردووی توركیایان هه‌یه به‌رامبه‌ر كورد. بۆیه له‌گه‌ڵ پارتی كرێكارانی كوردستان هه‌وڵماندا كه به‌شداری گفتوگۆ ببن و به‌ڕێز ئۆجه‌لانیش وه‌ك لایه‌نێكی سه‌ره‌كیی دانوساندنی ئاشتی و كرانه‌وه مامه‌ڵه‌ی له‌گه‌ڵ بكرێت. ئه‌وه‌ش پێشكه‌وتنێكی زۆر گرنگ بوو، چونكه پێشتر بینیمان حكوومه‌ته‌كانی پێش حكوومه‌تی داد و گه‌شه‌پێدان چ جۆره مامه‌ڵه‌یه‌كی پڕ له سووكایه‌تیان له‌گه‌ڵ به‌ڕێز ئۆجه‌لان ده‌كرد. ئه‌وه‌ش ئه‌نجامی باشی لێكه‌وته‌وه و بووه هۆی ئه‌وه‌ی بواری دانوستاندنی راسته‌وخۆ بڕه‌خسێت و، وه‌ك قۆناغی یه‌كه‌م پڕۆسه‌ی ئاشتی زۆر به باشی به‌ڕێوه‌بچێت ، به‌ڵام به‌داخه‌وه دواتر كۆسپی زۆر هاتنه پێش . به‌ڵام له‌گه‌ڵ ئه‌وه‌شدا ، پڕۆسه‌كه هه‌ر به هه‌بوو حیسابده‌كرا، به‌تایبه‌تی كه ده‌وڵه‌تی توركیا و به‌ڕێز ئۆجه‌لان و پارتی دیموكراتیی گه‌لان HDP پابه‌ندیی خۆیان به‌و پرۆسه‌یه‌وه‌و درێژه‌پێدانی ڕاده‌گه‌یاند، بۆیه‌ش ئێمه به‌وهیوایه‌بووین كه پرۆسه‌كه ئه‌و كۆسپانه‌ش تێپه‌ڕێنێت و ئێمه‌ش ئاماده‌یی خۆمان بۆ هه‌موو هاوكارییه‌ك له‌وباره‌وه به‌هه‌ردوولا راگه‌یاندبوو. ئێستاش داوا ده‌كه‌ین جارێكی دیكه پڕۆسه‌كه ده‌ست پێبكاته‌وه و گه‌لی كورد به مافه‌كانی شاد ببێت و ئاساییش و سه‌قامگیری به‌رقه‌رار بێت\nسه‌باره‌ت به هه‌ڵوێستی توركیا و پارتی كرێكارانی كوردستانیش ، ئێمه سیاسه‌تی توركیا ڕه‌سم ناكه‌ین و به‌رپرسیش نین له سیاسه‌تی پارتی كرێكارانی كوردستان. ئه‌وه‌ی له‌ده‌ستمان دێت ته‌نیا ئه‌وه‌یه كه یارمه‌تیان بده‌ین بۆ ئه‌وه‌ی گفتوگۆ بكه‌ن و لێكنزیك ببنه‌وه. بۆ مێژوو ئه‌وه ده‌ڵێم كه له‌باره‌ی چاره‌سه‌ری ئاشتیانه ئێمه هه‌ڵوێست و ئاماژه و هه‌نگاوی ئیجابیمان له حكوومه‌تی توركیا بینین، به‌ڵام به‌داخه‌وه هه‌ندێ لایه‌ن ئیستیعابیان نه‌كرد و تێبینیی ئه‌وه‌مان كرد كه تووشی غروور بوونه. چه‌ندین جار په‌یامم بۆ پارتی كرێكارانی كوردستان ناردن كه پشوودرێژ بن، چونكه ئاشتی پرۆسه‌یه‌كی زه‌حمه‌ته و به پشوودرێژی سه‌رده‌كه‌وێت. پێمڕاگه‌یاندن به كوشتنی دوو پۆلیس توركیا له‌ناو ناچێ، ئێستا گه‌وره‌ترین هه‌ل هاتووه‌ته پێش كه به سندووقه‌كانی ده‌نگدان، به قه‌ڵه‌م، دیالۆگ، سیاسه‌ت و خه‌باتی ئاشتیانه به‌رده‌وام بن، چونكه ئه‌و ده‌ستكه‌وت و به‌رهه‌مه مه‌زنه‌ی له‌و رێگه‌یانه‌وه به‌ده‌ستدێت، هه‌رگیز له رێگه‌ی چه‌كه‌وه به‌ده‌ست نایێت. ئێستاش پێمانوایه پارتی دیموكراتی گه‌لان له‌گه‌ڵ پارتی داد و گه‌شه‌پێدان ڕێكبكه‌ون بۆ پێكهێنانی حكوومه‌تی تازه له توركیا، چونكه ئه‌وه ده‌ستكه‌وتێكی زۆر گه‌وره‌ی ده‌بێت بۆ كورد و هه‌موو توركیا و ناوچه‌كه.\nهه‌ر له‌سه‌ره‌تاشه‌وه پێمانوابوو بێ بڕیاركردنی به‌ڕێز ئۆجه‌لان و پارتی دیموكراتی گه‌لان له‌باره‌ی چه‌كدانان و كۆتاییهێنان به‌شه‌ڕی چه‌كداریی به‌شێوه‌یه‌كی یه‌كجاره‌كی، هه‌نگاوێكی زۆر هه‌ڵه‌ی سه‌ركردایه‌تی پارتی كرێكارانی كوردستانه، چونكه به‌وشێوه‌یه واده‌كه‌ن كه توركیا وه‌ك لایه‌نێكی دانوستاندنه‌كان مامه‌ڵه له‌گه‌ڵ به‌ڕێز ئۆجه‌لان نه‌كات و، وابكه‌ن پارتی دیموكراتیی گه‌لانیش بكه‌وێته ژێر گوشارێكی سیاسی و په‌رله‌مانیی زۆره‌وه دوای سه‌ركه‌وتنه گه‌وره‌كه‌ی.\nئێستا شه‌ڕێكی زۆر گه‌وره له‌ناوچه‌كه‌دا هه‌یه ، ده‌بێ هاوپه‌یمانیی ناوچه‌یی له‌و شه‌ڕه‌دا رۆڵێكی گرنگ بگێڕێت هاوشان له‌گه‌ڵ هاوپه‌یمانیی نێوده‌وڵه‌تیداو، پێویستیمان به‌شه‌ڕ و كێشه‌ی لابه‌لای دیكه‌ی بێ ئه‌نجام نییه. پێویسته هه‌موو لایه‌ك له ناوچه‌كه‌مان پێكه‌وه كاربكه‌ین بۆ له‌ناوبردنی دیارده‌ی داعش و هۆكار و ئاسه‌واره‌كانی. پێمانوایه ڕێككه‌وتنی توركیا و ئه‌مه‌ریكا بۆ لێدانی داعش هه‌نگاوێكی گرنگه و ئه‌نجام و كاریگه‌ریی زۆر گه‌وره‌ی ده‌بێت . به‌شداریی سه‌ربازییانه‌ی توركیا ئه‌نجامی زۆر گه‌وره و یه‌كلاییكه‌ره‌وه‌ی ده‌بێت له‌و شه‌ڕه‌دا به هاوپه‌یمانێتی ئه‌مریكا، هه‌موو لایه‌كیشمان ده‌بێ زۆر به وردی ئه‌و پێشكه‌وتنانه بخوێنینه‌وه.\nزۆر نیگه‌رانی ئه‌و بارودۆخه نوێیه و دووباره ده‌ركه‌وتنی بۆنی باڕووتم ، شه‌ڕم پێ خۆش نییه و هیچكات پشتیوانی یه‌ك چركه‌ی شه‌ڕیش ناكه‌م . له‌گه‌ڵ ئه‌وه‌ی زۆر تێبینیم له‌سه‌ر سیاسه‌ته‌كانی پارتی كرێكارانی كوردستان هه‌یه به تایبه‌ت له ده‌ستوه‌ردانیان له كاروباری هه‌رێمی كوردستان و هه‌موو پارچه‌كانی دیكه‌ی كوردستان و قۆرغكردنی گۆڕه‌پانی رۆژئاوا، به‌ڵام به‌لای منه‌وه دۆزی ڕه‌وای گه‌لی كورد له‌سه‌رووی هه‌موو شتێكه‌وه‌یه، به هاندان و دروشم و شه‌ڕ و تووندوتیژی كێشه‌كان چارەسەر ناكرێن. باشترین هاوكاریی من بۆ هه‌ردوولا ئه‌وه‌یه داوابكه‌م بگه‌ڕێنه‌وه سه‌ر مێزی گفتوگۆ و ، درێژه‌بده‌نه‌وه به پرۆسه‌ی ئاشتی. به‌رده‌وامبوونی شه‌ڕ زیانی بۆ خه‌ڵك و دانیشتوانی ناوچه سنوورییه‌كانی هه‌رێمی كوردستانیش هه‌بووه. خه‌ڵك مافی خۆیه‌تی پرسیار بكات بۆچی هه‌رێمی كوردستان ببێته گۆڕه‌پانی شه‌ڕ و ژیان و ئاسووده‌ییان بشێوێت. له‌كۆتاییدا دووپاتی ده‌كه‌ینه‌وه كه گه‌ڕانه‌وه بۆ پڕۆسه‌ی ئاشتی و گفتوگۆ ته‌نیا ڕێگه‌یه بۆ چاره‌سه‌ری گرفته‌كان و ئێمه‌ش ئه‌وه‌ی له‌ده‌ستمان بێت ده‌یكه‌ین بۆ ئه‌وه‌ی یارمه‌تی گفتوگۆ و ژیانه‌وه‌ی پرۆسه‌ی ئاشتی بده‌ین.\n26ـی 7ـی 2015\n25 ته‌مموز 2015 له 18:43\n“گەڕانەوە بۆ پرۆسەی ئاشتی باشترین ڕێگەیە بۆ چارەسەر” | كوردی پۆست\nمناڵان لە سەدا ٣٧ی قوربانیانی تەقینەوەی مین لە کوردستان پێکدێنن فڕۆکە شەڕکەرەکانی تورکیا چەندین پەکەکەیان بۆمباران کرد


شاری مالمۆ حەیاتەکە 🇸🇪 !\nلەم نزیکانە پڕۆژەیەکی هونەری دەستپێئەکەم بۆ ئەم شارە جوانە،بریتیە لە پەیکەرێکی بڕۆنزی و لە شوێنێکی گشتی دائەنرێت.\nشارەوانی مالمۆ سپۆنسەری کارەکەیە،کارگەی پەیکەردروستکردن بە کانزاکان لایەنی جێبەجێکەرە،بەندەش وەك هونەرمەند و پەیکەرساز.\nبۆ دروستکردنی پڕۆژەی هونەری لە هەموی گرنگتر سپۆنسەری کارەکەیە،بەکوردیەکەی خۆمان پارەو تێچوکەیەتی،دوای لایەنی جێبەجێکاری پڕۆژەکە،جا پڕۆژەی پەیکەرسازی و بڕۆنز ئەبێت کارگە بەم کارە هەڵبسێت،هونەرمەند و پەیکەرساز ناتوانێت بەتەنیا ئەمە بکات.\nبۆ نمونە توانەوە و فڕنی بڕۆنز لەم وڵاتانە کەس بۆی نیە ئەم کارە بکات تا ڕەزامەندی حکومەت و شارەوانی نەبێت،لەبەر ئەوەی پێویستی بە وزەو کارەبای زۆرە،لە لایەکی ترەوە بۆ پاراستنی ژینگە،سوید لە ڕیزی پێشەوەی ئەو وڵاتانەیە کە گرنگی زۆر بە پاکوخاوێنی سەوزی ژینگە ئەیات بۆیە ئەبێت کارگە ڕەچاوی ئەم خاڵانە بکات.\nکۆی سه‌ردان: 18820804


Technical College of Health TCH - گفتووگۆی ماسته‌رنامه‌ی خوێندكار (كمال جلال رشید)\nPost date: May 28, 2017 11:54:40 AM\nرۆژى پێنج شەممە (2016/11/1٧) لەزانکۆى پۆلیتەکنیکى سلێمانى، گفتووگۆى تێزى ماستەرى خوێندکارى خوێندنى باڵا (کمال جلال رشید) لەکۆلێجى تەکنیکى تەندرروستى-بەشى تەندروستى کۆمەڵ بەڕێوەچوو.\nتێزى ماستەرەکەش بەناوونیشانى ( Pediatric Burn Infection Patterns, Epidemiology, Antibiotic Sensitivity and Mothers Knowledge/Practices on Burn Injury and Preventation) بوو.\nئەندامانى لیژنەى گفتووگۆکەش پێکهاتبوون لە (د.ئارى رەحیم قادر زەنگەنە-سەرۆکى لیژنە، د.نزار محمد توفیق هەمەوەندى-ئەندام، د.عەلى حاتم حسین-ئەندام، د.محمد بابکر مینە-ئەندام و سەرپەرشتیارى یەکەم، د.دانا عبدالمجید عبدالکریم-ئەندام و سەرپەرشتیارى دووەم.)\nدواى (٢٢) سەعات گفتووگۆکردن، مساتەرنامەکە بە پلەى زۆرباش وەرگیرا.


"گفتوگۆكانمان لەگەڵ هەرێمی كوردستان سەبارەت بە بەرهەمهێنانی نەوت بەردەوامە"\n- وەزیری نەوتی عێراق، ئێحسان عەبدولجەبار: "گفتوگۆكانمان لەگەڵ هەرێمی كوردستان بەردەوامە بۆ ئەوەی لەم چوارچێوەیەدا دەستبەریەك هەبێت كە هەرێم پابەند بێت رۆژانە لە 370 هەزار بەرمیل نەوت زیاتر بەرهەم نەهێنێت".\nوەزیری نەوتی عێراق، ئێحسان عەبدولجەبار رایگەیاند كە گفتوگۆكانیان لەگەڵ هەرێمی كوردستان بەردەوامە بۆ ئەوەی لەم چوارچێوەیەدا دەستبەریەك هەبێت كە هەرێم پابەند بێت رۆژانە لە 370 هەزار بەرمیل نەوت زیاتر بەرهەم نەهێنێت و ئاماژە بەوەیش دەكات كە بە لەبەرچاوگرتنی مافە دەستوورییەكانی هەرێم، هەوڵی باشكردنەوەی پەیوەندییەكانی نێوان بەغدا و هەولێر دەدەن.\nئێحسان عەبدولجەبار لە لێدوانێكدا بۆ رۆژنامەی نیچمە فەرمی عێراق "ئەلسەباح" گوتوویەتی"لە بەرژەوەندی عێراقدایە بەردەوام بێت لە هاوكاریكردن و پێكەوەكاردن لەگەڵ رێكخراوی ئۆپێك بۆ ئەوەی نرخی نەوت لە بازاڕەكاندا بەرزببێتەوە".\nگوتیشی: "وەزارەتی نەوت پابەندە بە رێككەوتنی كەمكردنەوەی بەرهەمهێنان بەپێی وادەكان بۆ مانگەكانی داهاتوو لەمساڵدا، بۆیە لە چوارچێوەی رێككەوتنەكەدا، بەرهەمهێنان لە كێڵگەكانی باشوور و ناوەڕاستی عێراق زۆر كەمكراوەتەوە".\nسەبارەت بە رۆڵی هەرێمی كوردستان لە جێەجێكردنی رێككەوتنەكەی ئۆپێك، وەزیری نەوتی عێراق، ئێحسان عەبدولجەبار گوتی: "گفتوگۆكانمان لەگەڵ هەرێمی كوردستان بەردەوامە بۆ ئەوەی لەم چوارچێوەیەدا دەستبەریەك هەبێت كە هەرێم پابەند بێت بەوەی کە رۆژانە لە 370 هەزار بەرمیل نەوت زیاتر بەرهەم نەهێنێت".\nجەختیشی كردەوە لەسەر ئەوەی كە بە لەبەرچاوگرتنی مافە دەستوورییەكانی هەرێم، هەوڵی باشكردنەوەی پەیوەندییەكانی نێوان بەغدا و هەولێر دەدەن و گوتی:\n"گفتوگۆمان لەگەڵ هەرێمی كوردستان بەردەوامە بۆ دووبارە باشبوونەوەی پەیوەندییەكانی نێوان ناوەند و هەرێم، بەڕێوەبردنی كێڵگەكانی نەوت لەژێر یەك سیاسەتی نەوتیدا و بەڕێوەبردنی سامانەكان لەژیر سیاسەتی فیدرالدا".\nلە سەرەتای مانگی رابردوودا، ئۆپێك و بەرهەمهێنەرانی سەربەخۆ لەسەر كەمكردنەوەی ئاستی بەرهەمهێنان بە ١٠ ملیۆن بەرمیل لە رۆژێكدا رێككەوتوون.\nلە چوارچێوەی رێككەوتنەكەدا كە لە مانگی رابردووە چووەتە واری جێبەجێكردنەوە، وڵاتانی ئەندام لە ئۆپێك، نۆ ملیۆن و ٧٠٠ هەزار بەرمیل لە رۆژێكدا كەم دەكەنەوە.\nبەپێی رێككەوتنەكە، دەبێت عێراق، ئاستی بەرهەمهێنانی نەوت، یەك ملیۆن و 60 هەزار بەرمیل لە رۆژێكدا، كەم بكاتەوە.\nوەزیری نەوتی عێراق


منداڵان Archives - تۆڕی میدیایی خەڵک\nتۆڕی میدیایی خەڵک / منداڵان\nخەڵک- وەزارەتى خوێندنى باڵا و توێژینەوەى زانستى حکومەتی هەرێم رایگەیاند "زەمالەی خوێندنی ماستەر و دکتۆرای بۆ هاووڵاتیانی هەرێـم لە وڵاتی هیندستان بۆ ساڵی داهاتووی خوێندن دابینکردووە". ئەمڕۆ پێنجشەممە، وەزارەتى خوێندنى باڵا و توێژینەوەى زانستى حکومەتی هەرێمی کوردستان لە راگەیەنراوێکدا بڵاویکردەوە، "زەمالەى خوێندنى ماستەر و دکتۆرا لە وڵاتى هیندستان لە چوارچێوەى پرۆگرامى ئەنجومەنى هیندى بۆ پەیوەندییە کلتورییەکان بۆ مامۆستا و فەرمانبەر و هاووڵاتیانى هەرێمى کوردستان لە بوارە جیاجیاکاندا بۆ ساڵى خوێندنى (2022 - 2023) ڕادەگەیەنێت". ئامەژەشی بەوەکرد "لەو بارەیەوە هەر کەسێک مەرجەکانی تێدا بەرجەستە بێت و ئارەزووی خوێندنی هەیە لە زانکۆکانی وڵاتی هیندستان، بە لەبەر چاوگرتنی ئەو تێبینییانەی خستوویانەتە روو، دەتوانێت داواکاری پێشکەش بکات لە ڕێگەی ئەو لینکەی پێشکەش بە سەرچاوەی زەمالەکە بکەن". http://a2ascholarships.iccr.gov.in/\nمنداڵ لە چی تەمەنێكەوە گونجاوە بەڕۆژوو بێت؟\nخەڵك- پزیشكێكی پسپۆڕ باس لە تەمەنی گونجاو بۆ بەڕۆژوو بوونی…\nژمارەی منداڵە ئاوارەكانی ئۆكرانیا ئاشكرا دەكرێت\nخەڵك- ئاژانسی منداڵانی سەر بە نەتەوە یەكگرتووەكان “یۆنسێف”…\nعێراق، بووەتە کانگای منداڵانی بێ باوک و بێسەرپەرشت\nخەڵک کۆمیسیۆنی باڵای مافەکانی مرۆڤ لە عێراق، ئامارێکی…\nڤاكسینێكی تایبەت بە منداڵان گەیشتە عێراق و هەرێم\nخەڵك- وەزارەتی تەندروستی عێراق ئاشكرای دەكات، كە ڤاكسینێكی…\nیۆنسێف: كەم ئاوی دەبێتە نەخۆشی كوشندە بۆ منداڵان و لاوانی عیراق\nخەڵك- ڕێكخراوی نەتەوە یەكگرتووەكان بۆ منداڵان “یۆنسێف”،…\nداوادەكرێت ڕەچەڵەكی منداڵ لەلایەن دایكەوە دیاری بكرێت\nخەڵك لەچوارچێوەی هەڵمەتی “ناوی من ناوی دایكمە” كۆبوونەوەیەكی…\nجۆرێكی دیكەی كۆرۆنا سەریهەڵدا و منداڵان تووشی دەبن\nخەڵك- زۆربەی خێزانەكان ترسیان لە تووشبوونی منداڵەكانیان…


گرفتی كه‌مئاويی دهۆك چاره‌سه‌ر كرا\nپاڕێزگاری دهۆك به‌وه‌كاله‌ت ڕایده‌گه‌یه‌نێ، گرفتی كه‌م ئاوی پارێزگای دهۆك و قه‌زای سێمێل چاره‌سه‌ر كراوه و توانراوه جارێكی دی له یه‌ك كاتدا هه‌شت هه‌زار مه‌تر سێجا ئاو بۆ دانیشتوانی ئه‌و ناوچانه‌دابین بكرێت.\n١٨ی ئاب به‌هزاد عه‌لی ئاده‌م پارێزگاری دهۆك به‌وه‌كاله‌ت له كۆنگره‌یه‌كی ڕۆژنامه‌وانیدا ڕایگه‌یاند، به هاوكاری لایه‌نی پێوه‌ندیدار توانیویانه گرفتی كه‌م ئاوی دهۆك و قه‌زای سێمێل، كه چه‌ند ڕۆژێكه گرفتی بۆ خه‌ڵكی ئه‌و ناوچانه دروست كردووه، چاره‌سه‌ر بكه‌ن و وه‌كو جارانی لێ بكرێته‌وه.\nهه‌ر له كۆنگره ڕۆژنامه‌وانییه‌كه‌دا ئه‌ندازیار جه‌لال جه‌میل به‌ڕێوه‌به‌ری ئاوی دهۆك گوتی "به‌هۆی به‌رزبوونه‌وه‌ی پله‌كانی گه‌رما و دروست بوونی قه‌وزه له حه‌وزه‌كانی پڕۆژه‌ی سه‌ره‌كی ئاوی دهۆك، به‌شێك له خه‌ڵكی گرفتی كه‌م ئاوییان بۆ هاته پێش، به‌و هۆیه‌وه وداوای لێبوردن له هاوڵاتیان ده‌كه‌ین و دڵنیایان ده‌كه‌ینه‌وه گرفتی كه‌م ئاوی چاره‌سه‌ر كراوه".\nبه‌هۆی پیسی به‌شێك له حه‌وزی سه‌ره‌كی ئاوی دهۆك، ماوه‌ی ١١ ڕۆژه گرفتی كه‌م ئاوی له به‌شێك له گه‌ڕه‌كه‌كانی پارێزگای دهۆك و قه‌زای سێمێل سه‌ریهه‌ڵداوه، پڕۆژه‌ی سه‌ره‌كی ئاوی دهۆك كه ٦٥% ی ئاوی پارێزگای دهۆك و قه‌زای سێمێل دابین ده‌كات،له چه‌ند ڕۆژی ڕابردوو ڕۆژانه كه‌متر له نیوه‌ی تواناكه‌ی ئاوی ده‌پاڵاوت، له كاتێكدا ئه‌و پڕۆژه‌یه بۆ هه‌ر كاتێك زیاتر له هه‌شت هه‌زار مه‌تر سێجا ئاوی خواردنه‌وه‌ی بۆ پاڕێزگای دهۆك و قه‌زای سێمێل دابین ده‌كرد.


نوێنەرایەتی حکومەتی هەرێمی کوردستان - تاران - نازم ده‌باغ: بۆ ئێمە ئەمریکا چەند گرنگه ئێران گرنگترە، هه‌ڵوێستی سه‌رۆك كۆماری عیراق لای حكومه‌تی ئێران زۆر ئیجابی و مه‌ردانه‌بوو\nله‌وتووێژێكی ژیار محه‌مه‌د له‌ده‌نگی ئه‌مریكا، نازم ده‌باغ نوێنه‌ری حكومه‌تی هه‌رێمی كوردستان باس له‌هه‌ڵوێستی سه‌رۆك كۆماری عیراق له كۆبونه‌وه‌كه‌ی (مه‌ككه) ده‌كات و ده‌ڵێت" ئه‌مه جورئه‌ت و ئازایه‌تیه كه یه‌كێك له عیراق په‌یدا ببێت هه‌ڵوێسته‌كان له‌چوارچێوه‌ی به‌رژه‌وه‌ندی وڵات و میلله‌ته‌كه‌ی خۆیدا بڕیاری لێ بدات، ئه‌م هه‌ڵوێسته‌ی د.به‌رهه‌م به‌ته‌نها هی خۆی نیه به‌ڵكو هه‌ڵوێست هه‌موو به‌رپرسانی عیراقی وه‌ك سه‌رۆكی ئه‌نجومه‌نی وه‌زیران و سه‌رۆكی په‌رله‌مانی عیراقیشه، ئاماژه به‌وه‌ش ده‌كات وه هه‌ڵوێستی حكومه‌تی ئێرانیش به‌شێوه‌یه‌كی گشتی له‌سه‌ر ئه‌و هه‌ڵوێسته‌ی سه‌رۆك كۆماری عیراق به‌و جۆره بوو كه هه‌ڵوێسته‌كه به‌شێوه‌یه‌كی زۆر ئیجابی وه زۆر مه‌ردانه هه‌ڵیانسه‌نگاندووه هه‌روه‌ك له مانشێتی ئه‌و گۆڤاره‌ش نوسراوه."هه‌روه‌ها ده‌ڵێت" ده‌بێت هەرێمی کوردستان لەچوارچێوەی سیاسەتی حکومەتی عیراق هەیە لەوێ یارییەکانی خۆی بکات وە هەڵوێستی خۆی بنوێنێ سه‌باره‌ت به كێشه‌كانی نێوان ئێران و ئه‌مریكا، چونکە بۆ ئێمە ئەمریکا چەند گرنگه ئێران گرنگترە چونکە ئەزمونەکانی ڕابردوو دەریخستووە ئەگەر ئێران دژایەتی کردبێتین بەڵام مەرزەکەی لەگەڵمان هەر ماوە ، بەڵام ئەمریکا یا هەر وڵاتێکی ئەوروپی هاتبێتنە ناوچەکەمان دوای دابین کردنی بەرژەوەندییەکانی خۆی ڕۆیشتووە، ئه‌وه‌تا سه‌رۆكی ئه‌مریكا كه‌ده‌ڵێ من ئه‌وه‌نده‌م كڕی وه ئه‌وه‌نده‌م فرۆشت واته نابێت ئێمه ببینه هۆكارێك بۆ كارێكی بازرگانی."\n" ئه‌مه جورئه‌ت و ئازایه‌تیه كه یه‌كێك له عیراق په‌یدا ببێت هه‌ڵوێسته‌كان له‌چوارچێوه‌ی به‌رژه‌وه‌ندی وڵات و میلله‌ته‌كه‌ی خۆیدا بڕیاری لێ بدات"\nله‌دواین ژماره‌یدا گۆڤاری (سازه‌نده‌گی) فه‌رمی حكومه‌تی ئێران له‌مانشێتی سه‌ره‌كیدا نوسیبووی به‌رگریكردن له مه‌ككه، به‌رهه‌م ساڵح سه‌رۆك كۆماری عیراق دژی هه‌ڵوێستی شا-ی سعودیه وه‌ستایه‌وه كه ویستی ڕایه‌كی گشتی وڵاتانی عه‌ره‌ب دژ به ئێران دروست بكات، ئه‌مه‌ش پاش ئه‌وه‌ی به‌رهه‌م ساڵح سه‌رۆك كۆماری عیراق له كۆبونه‌وه‌ی لوتكه‌ی مه‌ككه ڕایگه‌یاند" ئەمن و ئاسایشی ئێران دەبێت بەهۆی ئاسایش و ئیستیقراری ناوچەکە و وڵاتانی عەرەبی. کۆماری ئیسلامی ئێران، ولاتێکی موسڵمانە و درواسێی عێراق و وڵاتانی عەرەبییە و بەدڵنیاییەوە حەزمان لێ نییە، هیچ لایەنێک ئاسایشەکەی بکاتە ئامانج."\nلەسەرەتای وتووێژەکەدا نوێنه‌ری حكومه‌تی هه‌رێمی كوردستان له ئێران ده‌ڵێت" عیراق لەجوگرافیایەکی تایبەتدایە، وە ئەو هەڵوێستە تەنها د.بەرهەم سەرۆک کۆمار ڕاینەگەیاندووە، بەڵکو سەرۆک وەزیران و سەرۆکی پەرلەمانیش هەمان هەڵوێستیان هەبووە، پێچەوانەوەی حکومەتەکانی پێشووی عیراق هه‌موویان هەڵوێستیان یەکە وە بۆ پارێزگاری لەحکومەتی عیراق و خەڵکی عیراق خۆی نەکردە لایەن(تەرەف) لەخواستی ئەوانەی دەیانەوێت سیناریۆ بکەن کە شەڕێک ڕووبدات کە هەموومان دەزانین کە ئەو سیناریۆیەیە خەریکە شکست دەهێنێ وە د.بەرهەم وەک سەرۆک کۆمار سوێندی خواردووە کە پارێزگاری لەبەرژووەەندییەکان و عیراق بکات."\nهه‌روه‌ها وتی" ئه‌مه جورئه‌ت و ئازایه‌تیه كه یه‌كێك له عیراق په‌یدا ببێت هه‌ڵوێسته‌كان له‌چوارچێوه‌ی به‌رژه‌وه‌ندی وڵات و میلله‌ته‌كه‌ی خۆیدا بڕیاری لێ بدات، بینیمان سه‌رده‌مانێك ئه‌مریكا له عیراق بوو دواتر جێی هێشت، ده‌بێت به‌رژه‌وه‌ندییه‌كانمان له‌گه‌ڵ ئه‌مریكا و هه‌موو وڵاتان هاوسه‌نگی هه‌بێت نه‌ك لایه‌ندار بێت، د.به‌رهه‌م سیاسه‌تی یه‌ك ڕه‌نگ و یه‌ك ده‌نگی عیراقی ده‌ربڕیووه."\nده‌رباره‌ی ئه‌وه‌ی پێشبینی ده‌كه‌ن عیراق باجی ئه‌م هه‌ڵوێسته‌ی بدات؟\nنازم ده‌باغ ده‌ڵێت" ده‌بێت سه‌ركردایه‌تی سیاسی عیراق كه‌خاوه‌نی ئه‌و هه‌ڵوێسته‌یه" ته‌حه‌مولی"ئه‌و جۆره بڕیار و قسانه بكات، وه زۆرینه‌ی عیراق له‌گه‌ڵ ئه‌و ڕاستیه‌ن كه بۆ یه‌كه‌مجاره كه‌سێكی كورد وه‌ك سه‌رۆك كۆماری عیراق بتوانێت له‌پێناو به‌رژه‌وه‌ندی وڵاته‌كه‌ی خۆیدا ده‌رببڕێت، وه من دڵنیا ده‌كه‌مه‌وه هه‌ڵوێستی د.به‌رهه‌م به‌ته‌نها هی خۆی نیه به‌ڵكو هه‌ڵوێست هه‌موو به‌رپرسانی عیراقی وه‌ك سه‌رۆكی ئه‌نجومه‌نی وه‌زیران و سه‌رۆكی په‌رله‌مانی عیراقیشه."\nله‌وه‌ڵامی ئه‌و پرسیاره‌ی ئه‌ی سه‌باره‌ت به‌ناوخۆی ئێران هه‌ڵوێسته‌كه‌ی سه‌رۆك كۆماری عیراق له‌دژی پادشای سعودیه بۆ دروست كردنی ڕای گشتی وڵاتانی عه‌ره‌ب دژ به ئێران چۆن هه‌ڵده‌سه‌نگێنن؟\nنازم ده‌باغ وتی" تاك تاكی خه‌ڵكی ئێران ئه‌م دوو سێ ڕۆژه جگه له پێزانین و سوپاس كردن شتێكی تر نه‌بووه، سه‌رۆكی ئه‌مریكا كه‌ده‌ڵێ من ئه‌وه‌نده‌م كڕی وه ئه‌وه‌نده‌م فرۆشت واته نابێت ئێمه ببینه هۆكارێك بۆ كارێكی بازرگانی."\nئه‌ی وه‌ك حكومه‌تی ئێرانی چ پێزانینێكیان بۆ ئه‌و هه‌ڵوێسته هه‌یه؟\nده‌باغ وتی" هه‌ڵوێسته‌كه‌ی د.به‌رهه‌م هه‌ڵوێستێك بووه له‌چوارچێوه‌ی ئه‌و بابه‌ته جا عیراق باجه‌كه‌ی ده‌دا یا ئێران چی له‌چاودایه، به‌دڵنیاییه‌وه هه‌ڵوێسته‌كه‌ی د.به‌رهه‌م له‌چوارچێوه‌ی ئه‌و هه‌ڵوێسته بووه كه ئێران هاوكاری عیراق بووه له شه‌ڕی داعش و ڕوخان ڕژێمی به‌عس وه شۆڕش و جوڵانه‌وه ڕزگاریخوازه‌كانی هه‌م گه‌لی كورد و هه‌م عیراق كه هه‌موو ئه‌وانه‌ی ئه‌مڕۆ ده‌یابینی له‌حكومدان له‌كاتی خۆیدا له ئێران كاری سیاسی و بازرگانیان كردووه، وه هه‌ڵوێستی حكومه‌تی ئێرانیش به‌شێوه‌یه‌كی گشتی به‌شێوه‌یه‌كی زۆر ئیجابی وه زۆر مه‌ردانه هه‌ڵیانسه‌نگاندووه هه‌روه‌ك له مانشێتی ئه‌و گۆڤاره‌ش نوسراوه."\n"هەرێمی کوردستان لەچوارچێوەی سیاسەتی حکومەتی عیراق-دایه ده‌بێت لەوێ یارییەکانی خۆی بکات وە هەڵوێستی خۆی بنوێنێ ."\nنازم دەباغ ده‌رباره‌ی ئه‌وه‌ی هه‌رێمی كوردستان له‌كوێی ململانێ و ئه‌گه‌ری ڕودانی شه‌ڕه له‌نێوان ئه‌مریكا و ئێران؟ ده‌باغ ده‌ڵێت" بەداخەوە زۆر خەڵکی ناسیاسی و نەخوێندەوار هەیە کە لێکدانەوەی هەڵە دەکات، وەک هەرێمی کوردستان ئێمە لایەنی شەڕ نین کە سیناریۆکان بە دڵێ خۆی دابڕژێت کەچی ڕوودەدات، هەرێمی کوردستان لەنێوان چوار وڵاتە کە هەموو کات ئەوەیان بۆ کورد ویستووە کە لەبەرژەوەندی خۆیان بووە، گەلی کورد هیچ بەرگەی شکستی ئەو شەڕە ناکات لە ئەگەری ڕوودانی، بۆیە باشترە هەرێمی کوردستان لەچوارچێوەی سیاسەتی حکومەتی عیراق هەیە لەوێ یارییەکانی خۆی بکات وە هەڵوێستی خۆی بنوێنێ ."\nوتیشی" ئەو هەڵوێستەی ئێستای حکومەتی عیراق پێم وایە لەبەرژەوەندی هەموولایەکدایە، وە هەرێمی کوردستان دەبێت لە بێ لایەنی ئەم کێشەیەدا بوەستێت."\n"بۆ ئێمە ئەمریکا چەند گرنگه ئێران گرنگترە "\nئایا هەرێمی کوردستان دەتوانێت بێ لاایەن بێت لەم کێشەیەی نێوان ئەمریکا و ئێراندا؟\nدەباغ له‌وه‌ڵامدا وتی" بەڵێ دەتوانێ، چونکە بۆ ئێمە ئەمریکا چەند گرنگه ئێران گرنگترە چونکە ئەزمونەکانی ڕابردوو دەریخستووە ئەگەر ئێران دژایەتی کردبێتین بەڵام مەرزەکەی لەگەڵمان هەر ماوە ، بەڵام ئەمریکا یا هەر وڵاتێکی ئەوروپی هاتبێتنە ناوچەکەمان دوای دابین کردنی بەرژەوەندییەکانی خۆی ڕۆیشتووە، چونکە مێژوو سەلماندویەتی ئێمە ئەو جوگرافیایەی هەمانە وڵاتانی دراوسێ لە جێی خۆیان دەمێننەوە بەڵام وڵاتانی تر بەرژەوەندی خۆیان هەیە و دوای دابین کردنی بەرژەوەندییەکانیان بەجێمان دە‌هێڵنەوە بۆ وڵاتانی دراوسێ، هەروەک لە بابەتی ڕیفراندۆم بینیمان."\n" ئەم قسانەی من بۆ بەرگریکردن نیە لە ئێران بەڵکو گریانە بۆ میللەتی کورد کە لەنێوان "دوو بەردە ئاش"\nباشە ئەگەر کورد خرایە نێوان دوو بژاردە یەکەمیان هەڵبژارنی ئێران یا ئەمریکا بەڕای تۆ کامیان بکات؟\nنوێنه‌ری حكومه‌تی هه‌رێمی كوردستانی-عیراق له‌تاران لەوەڵامدا وتی" ئەمە پرسیارێک نیە لەنێوان ڕەش یا سپی هەڵبژێرین، چونکە سەرۆکی ئەمریکا لە ژاپۆن هەفتەی ڕابردوو وتی" ئامانجی ئێمە ڕووخانی ڕژێمی ئێران نیە، ئەمەش واتای ئەو ڕژێمە هەر دەمێنێ ، دووەم ، ئەوانەی دوای ئەوانە دێنە سەر حکوم کێن؟ خەڵکێکی تازەن کە ئێمە نایانناسین یان خەڵکێکن کە ئێمە ڕابردوومان هەیە لەگەڵیان؟ دوبارە وەک سوریای لێدێتەوە کە وتیان لەماوەی 30 ڕۆژدا ڕژێمەکە دەڕوخێنین بەڵام پێیان نەکرا ئەوەتا ئێستا داوای دانوستانی لێدەکەن، بۆیە هەتا بۆ وەڵامی ئەو پرسیارە پێویستە کورد بەرژەوەندی خۆی هەڵبژێرێت و دەبێت بەرژەوەندییەکانی خۆی بگونجێت لەگەڵ وڵاتانی دراوسێی هەمیشەیی خۆی؟"\nنازم ده‌باغ ئەوەشی وت" ئەم قسانەی من بۆ بەرگریکردن نیە لە ئێران بەڵکو گریانە بۆ میللەتی کورد کە لەنێوان "دوو بەردە ئاش"دا چۆن دەتوانێت خۆی بگونجێنێت؟ هەڵوێستێکی سەخت و قورسە من ئەزمونم کردووە لەکام قۆناغدا ئێران پشتگیری کوردی کردوە وە لەکام هەڵوێستدا ئەمریکا پشتگیری کوردی کردووە باشترین و دواترین نمونە ڕیفراندۆم."\nRead کد خبر: 2214


چوارشه‌ممه ٢١ی مانگی نۆڤه‌مبه‌ری 2007 21 november 2007 kl 12:00 - Radyoya Swêdê - ڕادیۆی سوید | Sveriges Radio\nچوارشه‌ممه ٢١ی مانگی نۆڤه‌مبه‌ری 2007\nOns 21 nov 2007 kl 12:00\nئه‌مڕۆ چوارشه‌ممه ٢١ی مانگی نۆڤه‌مبه‌ری ساڵی ٢٠٠٧ه و من ناسری سینا له ستۆدیۆی ۴٨ی ڕادیۆی نێونه‌ته‌وه‌یی سوید له ستۆکهۆڵمه‌وه به‌رنامه‌ی ئه‌مڕۆتان پێشکه‌ش ده‌که‌م. سه‌عات پێنجی ئێواره‌یه و ئه‌م به‌رنامه‌یه‌ی...\nده‌یبیسن له کاناڵی دووی ڕادیۆی سویده‌وه پێ تڤۆ، له ته‌واوی سویددا بڵاو ده‌بێته‌وه.\nدایبەزێنە(17 min, MP3)\nشه‌ریکه‌ی ته‌له‌فۆنیی سوید، ئێریکسۆن گومانی ڕیشوه‌دانی لێده‌کرێ.\nکورده‌کانی باژاری یه‌ڤله له ڕۆژانی هاوگونجیدا چالاکیی جۆراوجۆر ده‌نوێنن.\nبۆ چاره‌سه‌ریی دژی توندوتیژیی به‌رامبه‌ر به ژنان، هاوکاریی پۆلیس و ڕێکخستنه‌کانی‌تری سویدی پته‌وتر ده‌بێ.\nحیزبه ڕاسته‌کانی ناو حوکوومه‌تی سوید له سه‌ر کێشه‌ی پاره‌ی سه‌رپه‌رشتیی منداڵان، ناکۆکییان که‌وته ناوه‌وه.\nگوێگرانی كورد له ناوخۆی كوردستان و وڵاتانی‌تری ڕۆژهه‌ڵاتی ناوه‌ڕاست و ڕۆژهه‌ڵاتی ئه‌فریقاوه ده‌توانن له سه‌عات پێنج و نیوی ئێواره به كاتی سوید، ڕێكه‌وتی چوار و نیوی ئێواره به كاتی گرینیچ، له‌سه‌ر شه‌پۆلی كورت، ڕیزی 41 مه‌تر، فرێكانسی 7420 كیلـۆهێرتز گوێ له به‌رنامه‌كانی ئێمه بۆ ده‌ره‌وه‌ی وڵات بگرن.


كاتێك مرۆڤ درۆدەكات چی بەسەر جەستەیدا دێت\nسوباس بۆ لایک کردنتان\nكاتێك مرۆڤ درۆدەكات چی بەسەر جەستەیدا دێت\nشەممە, 16 ئەیلول 2017 22:19\nهەندێك كات هەست بەوە دەكەیت كە بەرامبەرەكەت درۆت لەگەڵدا دەكات، بەڵام دڵنیانیت لە زانستی زمانی جەستەدا هەندێك ئاماژە هەیە كە دەریدەخات بەرامبەركەت درۆت لەگەڵدا دەكات، بەنمونە بیركردنەوە لە قسەكان و وەڵامی ئەو پرسیارانەی ئاراستەی دەكرێت.\nكامەران ئەحمەد پسپۆڕی بواری زمانی جەستە بە ماڵپەڕی nrt2ی ڕاگەیاند: لەكاتێكدا ئەركێكی ئەقڵی ئەنجام دەدەین و بیر لەوە دەكەینەوە كە درۆیەك لە وتەكانماندا بەكاربهێنین، پلەی گرمی روخسار و بەتایبەتی لوت بەرزدەبێتەوە، ئەمەش پەیوەندی بە توێژاڵێكی مێشك هەیە كە پەیوەندییەكی بەهێزی پێچەوانە لەنێوان ئەو توێژاڵە و پلەی گەرمیی لەشدا بوونی هەیە.\nئاشكراشیكرد، كاتێك مێشك چالاك دەبێت، ئەو بەشەش لە ئاگاداربون و رێكخستنی گەرمیی لەشدا بەشدارە، چونكە تا ئەو توێژاڵە هاوكات لەگەڵ زیادبونی هەستەكاندا چالاكتر بێت، گۆڕانكاریی لە گەرمیی لەشدا كەمتر دەبێت\nوتیشی "لە ڕووی زمانی جەستەوە مرۆڤ لە كاتی درۆكردندا چاوەڕوانی كاردانەوەی بەرامبەرەكەی دەكات، بۆیە چاوەكانی كەمێك دەكرێنەوە و دەستی تێكەڵاودەكات و بە ئەستەم تف قوتدەدات و كەمێك بیر لە وەڵام و قسەكان دەكاتەوە".\nلەكاتی درۆكردندا پلەی گەرمیی لوت و ماسولكەی گۆشەی ناوەوەی چاو بەرزدەبێتەوە، و پێچەوانەكەشی راستە.\nCopyright © 2019. Dabashan.Net. Designed by dabashan.net


هه‌ڵاتنی قاسم ئاغای تاوانبار بۆ ولاتێکی ئەوڕپی شه‌رمه‌زارییه بۆ ده‌سته‌ڵاتی کوردی – Denegkan\nهه‌ڵاتنی قاسم ئاغای تاوانبار بۆ ولاتێکی ئەوڕپی شه‌رمه‌زارییه بۆ ده‌سته‌ڵاتی کوردی\nbydengekan\tOctober 4, 2010\tجینۆساید\nدوێنێ هه‌واڵێک له ده‌زگاکانی راگه‌یاندنه‌وه بڵاوکرایه‌وه، که کۆنه مەفرەزەی تایبەتی رژێم و تاوانباری ناوچه‌ی کۆیه و ده‌وروبه‌ری قاسم ئاغا، یان راسترر بڵێێن، ره‌وانه‌ی ده‌ره‌وه‌ی هه‌رێم کراوه. کەبەپێێ ئەو زانیاریانەی بەردەست ئێمە کەوتوە ، ڕۆژی شەممە لەرێگای فرۆکەخانەی هەولێرەوە رەوانەی ولاتێکی ئەوڕپا کراوە . هه‌ڵبه‌ت به‌ڵگه‌نه‌ویسته که ئه‌م کاره ناکرێت و رێی تێ ناچێت بێ ئاگاداری و یارمه‌تی ده‌سته‌ڵاتدارانی هه‌وڵێر ئه‌نجامدرابێت. به‌تایبه‌ت که چه‌ند رۆژێک له‌مه‌وبه‌رپارێزگاری هه‌ولێر چاوی له‌ناوبراو پۆشی و هیچ هه‌وڵێکی نه‌دا بۆ ده‌سگیرکردنی وە لەبڕی ئەوەی بلێت بادادگا سەروەر بێت لەبەرامبەریدا گوتی (ئەو کەسێکی مەرغوب نیە با هه‌رێمی کوردستان جێ بهێلێت!!!!) کەئەمە لەئاخافتنی خەلکێکی بەرپرس ناچێت .\nئێمه له کاتێکیدا ئه‌و په‌ڕی ناره‌زایی و ناخۆشحاڵی خۆمان به ده‌ربازبوونی ناوبراو له‌ده‌ست داد و داگا راده‌گه‌یه‌نین، باوه‌ریشمان وایه، که ئه‌و کاره په‌ڵه‌یه‌کی ره‌شه به رووی ده‌سته‌ڵاتدارانی هه‌رێمی کوردستانه‌وه، له پێش هه‌موویانه‌وه وه‌زیری ناوخۆ و پارێزگاری هه‌ولێر، لاشمان وایه که یارمه‌تیدان و\nئاسانکاریی بۆ هه‌ڵاتنی ناوبراو له ده‌ست یاسا، سوکایه‌تیه به خوێنی شه‌هیدان و ناپاکیه به یاسا و دادوه‌ری له هه‌رێمی کوردستاندا، هه‌روه‌ها هاودژییه‌کیشه به‌و دروشمانه‌ی له‌سه‌ر سه‌روه‌ری یاسا و ده‌سته‌ڵاتی دادوه‌ری ده‌کرێت.\nئێمه وه‌ک چاودێری کوردۆساید – چاک لێره‌وه رایده‌گه‌یه‌نین، به چاوێکی کراوه‌وه به دوای سۆراخ و هه‌واڵی ناوبراو ده‌که‌وین کە لە ڕۆژگاری ئەمڕۆدا ناتوانین سەرجەم زانیاریەکانی بەدەستمان گەیشتوە بلاو بکەینەوە بەلام پەیمان دەدەین دوای بەدواچونی زیاتر وەلە ئایندەدا زانیاری زیاتر بلاو بکەینەوە ، وە هه‌رچیمان له ده‌ست بێت بۆ گه‌یاندنی ئه‌و تاوانباره بۆ بەردەم دادگا درێغی نەکەین ، وەهیوادارین دڵسۆزان و خه‌مخۆرانی گه‌له‌که‌مان له‌ده‌ره‌وه‌ی کوردستان هاوکارمان بن، له پێدانی زانیاری زیاتر .\nهاوکات دەستخۆشی لەبنەمالەی قوربانیانی تاوانەکانی قاسم ئاغا دەکەین کە توانیان بەنارەزایەتیەکانیان بوار نەدەن قاسم ئاغا بە ئازادانە لەکوردستان بسوڕێتەوە و پلەیەکی ئیداری و سیاسی وەربگرێت .\nچاودێری کوردۆساید – چاک\nPrevious ئازادی لێرە..ئازادی لەوێ!\nNext ناره‌زایه‌تی خه‌ڵکی کۆیه دژ به قاسم ئاغا ی کۆنه مسته شار به ڕێوه چوو


ناتانیاهۆ: ئێران هه‌ر ده‌ڕووخێت\nسه‌رۆك وه‌زيرانى ئيسرائيل بنيامين ناتانياهۆ، له په‌يامێكى ڤيديۆيدا كه ئاراسته‌ى خه‌ڵكى ئێرانى كرد، رايگه‌ياند، رووخانى ده‌سه‌ڵاتى ئێران ئيسرائيلى و ئێرانييه‌كان ده‌كاته دۆست.\nله په‌یامه‌كه‌یدا كه له رێی تۆڕی كۆمه‌ڵایه‌تی فه‌یسبووك بڵاویكردووه‌ته‌وه، ناتانیاهۆ وتی"ئه‌مڕۆ گوێم لێبوو، سه‌رۆكی ئێران حه‌سه‌ن رووحانی بانگه‌شه‌ی ئه‌وه‌ی ده‌كرد، ئیسرائیل له پشت ناڕه‌زایه‌تییه‌كانی ئێرانه‌وه‌یه، ئه‌وه نه‌ك هیچی راست نییه به‌ڵكو جێی پێكه‌نینیشه".\nوتیشی"پێچه‌وانه‌ی رووحانییه‌وه، من سوكایه‌تی به گه‌لی ئێران ناكه‌م، ئێرانییه‌كان ئازان. ده‌ڕژێنه سه‌ر شه‌قامه‌كان. ئه‌وان ئازادیان ده‌وێت. دادپه‌روه‌ریان ده‌وێت، ئه‌وان ئازادییه بنه‌ڕه‌تییه‌كانیان ده‌وێت كه چه‌ندین ده‌یه‌یه لێیان زه‌وت كراوه".\nناتانیاهۆ له په‌یامه‌كه‌یدا، ئه‌وه‌شی وت"رژێمی هۆڤیانه‌ی ئێران ده‌یان ملیار دۆلاری له پێناو چاندنی رق و بێزراوی خه‌رجكردووه. كه ده‌كرا ئه‌و پاره‌یه بۆ درووستكردنی قوتابخانه و نه‌خۆشخانه‌كان ته‌رخانكرابا".\nسه‌رۆك وه‌زیرانی ئیسرائیل، په‌ژاره‌ی خۆیشی بۆ بێده‌نگی وڵاتانی ئه‌وروپا له ئاست رووداوه‌كانی ئێران ده‌ربڕی و گوتی: "حكومه‌ته ئه‌وروپاییه‌كان بێده‌نگانه ده‌ڕواننه دیمه‌نی لێدانی گه‌نجانی ئێرانی له شه‌قامه‌كاندا".


هەڤاڵنامە: پەرلەمان و حکومەت و دادگا گلەییان هەیە! ئەی ئێمە گلەیی لە کێ بکەین؟\nنوێنەرانی پەرلەمان، ئاماژەیان بەوەدەکرد هێشتا لە کوردستان جیاکاری دەکرێت لە مافی مرۆڤ و مافی مرۆڤ وەک پێویست پیادە ناکرێت، بیانووشیان بۆ ئەوە ئەوەبوو کورستانیش بەشێکە لە کۆمەڵگەی رۆژهەڵاتی ناوەڕاست و وەک چۆن لە رۆژهەڵاتی ناوەڕاست جیاکاری هەیە، لە کوردستانیشدا هەیە، لە کاتێکدا دەسەڵاتی کوردی سەری زمان و بنی زمانی بانگەشەی نموونەی دیموکراتییە لە رۆژهەڵاتی ناوەڕاست! دیارە بەلای دەسەڵاتی کوردییەوە مافی مرۆڤ بەشێک نییە لە دیموکراتی و دەبێ ئەو پرسە لە ئەزموونە پرشنگدارەکەی دیموکراتی کوردستان، بێنینەدەر!\nنوێنەری حکومەت، کە سەرۆکی ئەنجومەنی خانمان بوو، بەهەمان شێوە باسی لە رەوشی خراپی مافی مرۆڤ و بەتایبەت توێژی ئافرەتان دەکرد، کە تا هەنووکە مافی ژنان بنپێ دەکرێت و رۆژانە ژنان دەکوژرێن و سوکایەتییان پێدەکرێت.\nنونێەری ئەنجومەنی دادوەریش، بەهەمان شێوە باسی رەوشی مافی مرۆڤی دەکرد و ئاماژەی بەوە دەدا لە کوردستان خەڵک هەیە چوار ساڵە راگیراوە ( تەوقیف) بەبێ ئەوەی دادگایی بکرێت! لەکاتێکدا زۆرترین ماوە بەپێی یاسا نابێت لە شەش مانگ تێپەڕێ. جگە لەوەی باسی رەوشی خراپی شوێنی دادگاکانی دەکرد کە بەهیچ شێوەیەک شیاوی دادگا نییە و مرۆڤ کاتێک دەچێتە ناویان هەست بە بێزاری دەکات!\nئیدی هیچ قسەکیان بۆ ئێمە نەهێشتەوەو هەرچی کەم و کوڕی و دەردەڵ بوو کردیان، کاتێک نۆرەی من هات بۆ قسەکردن،گوتم: ئێوە کە هەرسێ کۆڵەکەکەی دەسەڵاتن ( پەرلەمان- یاسادانان، حکومەت- لایەنی جێبەجێکار، دادگا- چاودێر) گلەیی دەکەن و باسی رەوشی خراپی مافی مرۆڤ دەکەن، ئیدی ئێمە گلەیی لە کێ بکەین؟ لە کاتێکدا دەرچوواندنی یاسا بۆ پاراستنی مافی مرۆڤ و جێبەجێکردن و چاودێریکردنی ئەرکی ئێوەیە!\nئێستا لە کوردستان بۆتە شتێکی باو کاتێک بەرپرسێک رووبەڕووی هاوڵاتیان دەبێتەوە، یەکسەر باسی گەندەڵی و کەموکوڕییەکانی دەسەڵات دەکات و دەکەوێتە دەردەدڵ، ئیدی بەوە پێش هاوڵاتیان دەکەون و بەشێوەک قسەیان دەبڕن. بەبێ ئەوەی بەرپرسیارێتی خۆیان لەمەڕ ئەو پرسە وەئەستۆبگرن، یان ئیرادەی چاکسازی و نەهێشتنی ئەو گەندەڵی و کەموکوڕییانەیان هەبێت، لە کاتێکدا رەنگە خۆیان بەشێک بن لەو گەندەڵی و کەموکوڕییە.\nوەک بڵێی ئەوان تەنێ بۆ ئەوە دانرابن و سوێندیان خواردبێ تا موچەی باش و خانووی باش و هەموو شتێکی باش بۆ خۆیان ماڵ و منداڵ و تەنانەت کەس و کاریشیان دابین بکەن و میلـلەتیش چش! مرۆ کاتێک هەڵوێستی لەو چەشنە دەبینێ لە دەسەڵاتدارانی کوردستان، توشی شۆک دەبێت، ئاخر شتی وانەبووە ئەوەی پێویستە پارێزەری لە مافی مرۆڤ بکات و جێبەجێکردنی یاسا ئەرکی ئەو بێت، یاسا پێشێل بکات و مافی مرۆڤ بنپێ بکات ، خودی خۆشی بێت گلەیی بکات!\nبەکورتییەکەی تا خاوەن ماڵ دزی گرت، دز خاوەن ماڵی گرت!\nلە ژمارە ٤٥ی رۆژنامەی رووبەر لە ٢٨-١٢-٢٠١٠ بڵاوکراوەتەوە\nنێردراوە لە لایەن Heval Nezhad at 10:06 AM


کەلتوور – پەڕە 140 – Knwe.org\nسەرەکی » کەلتوور (پەڕە 140)\nئایا ئاسوورییەکان وەچەی ئاشوورییەکان بوون لە مێژووی کۆندا؟\nكه‌مال نوری مه‌عروف د. هۆگر مه‌حمود فه‌ره‌ج بەشی پێنجەم و کۆتایی له نێوان ئه‌و چه‌ند دێڕانه‌دا ده‌گه‌ینه ئه‌و ئه‌نجامه‌ی، كه به‌ر له‌وه‌ی ئه‌و نه‌ستۆرییانه‌به‌و جۆره داوا بكه‌ن‌و خۆیان به گه‌ل‌و ووڵاتێكی جیا دابنێن، كه‌ده‌بوایه له‌و ڕووه‌وه به‌ڵگه‌ی ڕاست‌و دروستیان بخستایه‌ته ڕوو كه چۆن‌و به‌چ شێوه‌یه‌ك ئه‌وه‌ی داوای ده‌كه‌ن ده‌یسه‌لمێنن. له لایه‌كی تره‌وه ده‌گه‌ینه سه‌ر ئه‌و ڕایه‌ی كه بڵێین: گومان له ...\nچەمكە گرنگەكان لە خوێندنەوە سینەماییەكاندا\nجەمشید بەهرامی بەو پێیەی كە خوێندنەوە سینەماییەكان زانستێكی بەربڵاوە و بەشگەلێكی تایبەت لەخۆدەگرێت؛ پێویستی بە تەرخانكردنی هێزێكی زۆریش هەیە. شێوازە سینەماییە جۆراوجۆرەكان ڕا و بۆچوونەكانی ئەو تیۆریسیەنانەی كە لە پانتایی سینەمادا نووسیویانە؛ پرسە تەكنیكییەكان، بوارە پێوەندیدارەكان بە سینەماوە، هەموو ئەمانە پانتاییگەلێكی جۆراوجۆرن كە درەفەت بۆ كۆكردنەوەی هەموویان لە یەك جێگادا و لە یەك بابەتدا ئەگەر كارێكی نەگونجاو نەبێت، لانیكەم زۆر ...\nخوێندنەوەیەک بۆ کتێبی: (بوونی نـەتەوەیی کورد، لە نێوان فەلسەفە و سۆسیۆپۆلـەتیکدا)ی د. عرفان مستەفـا هەڵۆ بەرزنجەیی به‌شی چل «کورد وەک شەیتانی ناو بەهەشتە دروستکراوەکەی مۆدێرنیزم تەنها یەک داوای لەم خواوەندە و دەست و پێوەندەکانی هەیە،ئەویش ئەوەیە لە بەرامبەریدا پەیڕەوی هەمان ئەو دیموکراسیەت و ئازادییە بکەن کە خوا لە نێوان خۆی و شەیتاندا پەیڕەوی دەکات و رازی دەبێت بەوەی تا رۆژی ...\nخوێندنەوەیەک بۆ کتێبی: (بوونی نـەتەوەیی کورد، لە نێوان فەلسەفە و سۆسیۆپۆلـەتیکدا)ی د. عرفان مستەفـا هەڵۆ بەرزنجەیی به‌شی سی و نۆ نووسەر لە لاپەڕەکانی دوایی ئەم باسەدا، نموونەیەکی بەهێز لەسەر پەردە لادان لەسەر ئەم بۆچوون و ڕاستییەدا دەخاتە بەرچاو و دەنووسێ: « بۆ نموونە کەسێک دەیەوێ لە زێڕ پەیکەری سوکرات دروست بکات،دەبێت شێوەکەی سوکرات لە سوکرات وەرگرێت و مادەکەش لەو زێڕە ...\nخوێندنەوەیەک بۆ کتێبی: (بوونی نـەتەوەیی کورد، لە نێوان فەلسەفە و سۆسیۆپۆلـەتیکدا)ی د. عرفان مستەفـا هەڵۆ بەرزنجەیی به‌شی سی و هەشت عێراق دەوڵەتێکە، عەرەب، لە ڕێگەی دامودەزگاکانیەوە، کولتوری فەرمی بۆخۆی دروست کردووە. کوردیش کولتورێکی دەوڵەمەندی هەیە .حکومەتی ناوەندی کە بەدەست نەتەوەی زاڵەوەیە،نەتەوەی کوردی بندەست،لە کاتێکدا خاوەنی کولتوری ڕەسەنی خۆیەتی، کەچی دەوڵەت دێ و بۆنەیەکی نەتەوەیی کوردی، وەک نەورۆز دەگۆڕێ بۆ جەژنی ...\nخوێندنەوەیەک بۆ کتێبی: (بوونی نـەتەوەیی کورد، لە نێوان فەلسەفە و سۆسیۆپۆلـەتیکدا)ی د. عرفان مستەفـا هەڵۆ بەرزنجەیی به‌شی سی و حەوت «دەوڵەتی مۆدێرن بەرلەوەی ببێت بە دەوڵەتی نەتەوەیی بزووتنەوە مۆدێرنەکانی ناو سنورە سیاسییەکەی دەکەونە ناو ململانێیەکی توندەوە و زۆرجاریش ئەم ململانییە بە جەنگ کۆتایی پێ دەهێنرێت،ململانیی ئەم هێزانە لەسەر بەدەستهێنانی ئەو هێزە نییە کە دەوڵەت هەیەتی، بەڵکو لەسەر دیاریکردنی سیستەمە کولتوری ...\nخوێندنەوەیەک بۆ کتێبی: (بوونی نـەتەوەیی کورد، لە نێوان فەلسەفە و سۆسیۆپۆلـەتیکدا)ی د. عرفان مستەفـا به‌شی سی و شەش ئەوان بەرژەوەندی باڵای نەتەوەیی خۆیان، تێدەخوێننەوە و هاوکات کردۆتە ئامانجی سەرەکی، کار بۆ گەشەکردنی زمان و کولتور و ئابووری و کۆمەڵایەتی و سەربازی خۆیان دەکەن و ڕۆژانە هەوڵی بە دەستهێنانی دەستکەوتی زیاتر دەدەن. ئەوان بەردەوام بانگاشە بەوە دەکەن،کە ئەو دەوڵەتانە هی خۆیانە ...\nخوێندنەوەیەک بۆ کتێبی: (بوونی نـەتەوەیی کورد، لە نێوان فەلسەفە و سۆسیۆپۆلـەتیکدا)ی د. عرفان مستەفـا هەڵۆ بەرزنجەیی به‌شی سی و پێنج پاشان نووسەر دەمان بات بۆ لای باسێکی تری جیاوازی نێوان بزوتنەوە مۆدێرنە کوردییەکان و عەرەبەکان و دەڵێ: «ئەوەی بزووتنەوە مۆدێرنە کوردییەکان لە بزووتنەوە مۆدێرنە عەرەبییەکان جیادەکاتەوە،بنەمای نەتەوەخوازی و بنەمای کوردبوونە.بزووتنەوە مۆدێرنە عەرەبییەکانی دوای هەڵوەشاندنەوەی ئیمپراتۆریەتی عوسمانی دەبن بە بزووتنەوەیەکی نەتەوەخواز ...\nخوێندنەوەیەک بۆ کتێبی: (بوونی نـەتەوەیی کورد، لە نێوان فەلسەفە و سۆسیۆپۆلـەتیکدا)ی د. عرفان مستەفـا هەڵۆ بەرزنجەیی به‌شی سی و چوار «ئۆتۆنۆمی ئیداری لای کورد بەبێ ئۆتۆنۆمی سیاسی و کولتوری ئۆتۆنۆمییەکی ساختەیە و راستەقینە نییە(…)ئۆتۆنۆمی بەپێی بنەمای کوردبوون بە ئۆتۆنۆمیکردنی فەزای سیاسی و ئیداری و کولتوریە و هەڵوەشاندنەوەی ئەو نەتەوەیەیە کە نەتەوەخوازی لەناو ئەو دەوڵەتدا بەپێی بنەمای نەتەوەخوازی دروست کردووە.واتە گۆڕینی ...\nئاماده‌كردنی/ژنۆرناڵ به‌یانیه‌ك بۆ هه‌موو هاوڕی و ئازیزانی ئه‌ژین جیاوازبوو، هه‌واڵێك سیمای یه‌كه یه‌كه‌ی ستافی كوردستانی نوێ به‌جۆرێك خه‌مباركرد، كه‌س هیچی بۆ نه‌ئه‌وترا، له‌رۆژی ماڵئاوایی ئه‌ژین وشه‌یه‌ك نه‌بوو گوزارشت له‌و كۆچه‌ی بكات. ئه‌و ویستی له‌ژنۆرناڵ-دا به‌نه‌فه‌سێكی چالاكانه پێكه‌وه كاربكه‌ین، چه‌ند بیرۆكه‌یه‌كمان گه‌ڵاكردبوو، چاوه‌ڕێ بووم ته‌ندروستی باشبێت، له لاپه‌ڕه‌كانی ئه‌م پاشكۆیه به‌فۆتۆكانی ئه‌ژین و تواناو به‌هره‌و جوانی و كێشه‌كانی ژنان ره‌نگبداته‌وه، به‌ڵام ...\nلاپەرە 140 لە 141« سەرەتا...110120130«137138139140141\t»


كومته ي ريكخستني دانمارك له زيردروشمي باراستني يه كريزي يه كيتي نيشتماني كوردستان ئا مانجي سه ره كيما نه له كه ل ريكخستنه كاني ناوه راستي يولا ند كو بووه | Pukdk یه‌کێتیی نیشتمانیی کوردستان\nبه مه به ستی به دواداچوونی کار و چالاکییه کان و وتاوتوێکردنی بارودۆخی ئێستای کوردستان و به رپرسی کۆمیته سەردار محەمەد بەیاوەری ئەندامی کۆمیتە جافەر وەیسی لەگەل رێکخستنەکانی ناوەراستی یولاند لە بارەگای کۆمیتە لە ١٣/٩/٢٠١٥ لە هەسلەی شاری ئارهوسی ولاتی دانیمارك لە ژێر درووشمی پاراستنی یەكریزی یەکێتیی نیشتمانی کوردستان ئامانجی سەرەکیمانە کۆبوونەوە.\nپێشه کی کۆبوونه وه که به ساتێك وه ستان بۆ رێزلێنان لە گیانی پاکی شەهیدان و له لایه ن به رپرسی که رتی ئارهوس سەباح ئیبراهیم ده ستی پێکرد، دوای بەخێر هێنانی هەڤالان پوختەیەك لە کار و چالاکیەکانی باس کرد و هەروا ئاماژەی کردە کارو چالاکیەکانی داهاتوو ،هەروا ئاماژەشیکردە گەشەکردنی رێکخستنەکانیان لەو دەڤەرە ، دواتر باسی لە ئامادەکاریەکان کرد بۆ شەوێکی کوردی کە لە مانگی ١١ سازدەکرێ.دەربارەی سەردان و بەسەرکردنەوەکانیش بەردەوام دەبێ تا بتوانین زۆرینەی خانوادەکان بەسەر بکرێنەوە، وە بە مەبەستی هاوکاری کردنی پەنابەرە تازەهاتووەکان هەر لە بەیانیەوە کۆمەك و هاوکاری لە خانوادەکانی رێکخستن و هەوادارانمان کۆدەکرێتەوە ، لە بارەگای کۆمیتە پێشوازی لە کۆمەکەکان دەکرێ.\nدواتر سەردار محەمەد بەرپرسی کۆمیتە دوای خۆشحالی دەربرین بۆ کۆبوونەوەکە دەستخۆشی کرد لە هەڤالانی کەرتی ئارهوس کە توانبییان لە ماوەیەدا بە بەشداری کۆمیتە سەردان و بەسەرکردنەوەی هەڤالانی و خانوادەکان بکەن .هیوای خواست بەهەمان دلسۆزی جاران و گروتینەوە بەردەوام بین لە کارو چلاکی و سەردان و بەسەرکردنەوەی هەڤالان و خانوادەکانی یەکێتییمان هەروا لە ژێر دروشمی پاراستنی یەکریزی یەکێتییمان و بەردەوام بوون لەسەر رێبازی مامی گەورەمان ئامانجی سەرەکیمانە برەو بە کارو چالاکیەکانمان بدەین و بە گروتێنێکی تازەوە پەیمان نوێ دەکەینەوە و بەردەوامی بە کۆرو کۆبوونەوەکانمان دەدین لەگەل سەرجەم کەرتە تێکۆشەرەکانمان لە سنووری کۆمیتەی دانیمارك\nپاشان بەرپرسی کۆمیتە لە درێژەی قسەکانیدا ئاماژەی کردە بارودۆخی کوردستان بەتایبەتی وعیراق ناوچەکە بەگشتی .، تیایدا ئاماژەی کردە سەرکەوتنە مەزنەکانی هێزی پێشمەرگەی کوردستان کە لە بەرکانی شەردا بەتایبەتیش لە سنووری شاری کەرکوك دژ بە چەتە تیرۆرستەکانی داعش.کە لەو ماوەیەدا چەندین شارۆچکە و گوند ئازاد کراون لە دوو کاتی جیاوازدا نزیکەی ٦٠ تیرۆرستیان دەستگیرکردووە ، بە ناوی کۆمیتە و ئامادەبووانیشەوە سەری رێزو نەوازشی نواند بۆ گیانی پاکی سەرجەم شەهیدان و بەتایبەتیش شەهیدانی ئەم دواییەی هێزی پێشمەرگەی کوردستان ، هیوای زوو چاکبوونەوەشی خواست بۆ پێشمەرگە بریندارەکان ، هەروا سلاوی گەرمی شۆرشگێرانەشی ئاراستەی یەکە یەکەی پێشمەرگە قارەمانەکان کرد و هیوای سەرکەوتنی یەکجارەکی بۆ خواستن.\nلە تەوەرێکی تردا ئاماژەی کردە قەیرانی سەرۆکایەتی هەرێم ، هیوای خواسی ئەم قەیرانە بەزووترین کات کۆتایی بێت ئامانجەکانی خۆی بپێکێ، کە تییدا یاسا و دەستاودەستکردنی دەسەلات و سوستەمی دیموکراتیەت و نیزامی پەرلەمانی سەروەربێ،\nلەتەوەرێکی تردا بەرپرسی کۆمیتە درێژەی بە قسەکانیدا لەسەر بارودۆخی ناو یەکێتیی بە ئاورێك دانەوە بە مێژووی خەباتی یەکێتییمان، بەردەوامی دان بە رێبازەکەی مامی گەورەمان، خۆشبەختانە ئیمرۆ یەکێتییمان لە گەشەکردنێکی بەردەوام دایە لە کوردستان هەروا لە ئاستی ناوەندی دەرەوەش بەگشتی ولە سنووری کۆمیتەکەمان بەتایبەتی، هەروا دەست خۆشی لە رێکخستنەکانی ئارهوس کرد بۆ ئەو گەشەکردنە.\nپاشان بهشداربووان درێژهیان بهکۆبوونهوهکهدا به رەخنە و پێشنیار و ئالوگۆر کردنی راوبۆچوونیان لهسهر کار و چالاکیهکانیان توانیان کۆبوونەوەکە دەولەمەند بکەن ، پاشان له لایه ن به رپرسی کۆمیته وهلامی پرسیارهکان درایهوه و پێشنیارهکانیان به هه ند وەرگیرا\nلە کۆتاییدا بەرپرسی کۆمیتە لە پێناو پاراستنی یەکریزی رێکخستنەکانمان هیوای سەرکەوتنی بۆ خواستن .


نوکتەکانی پاش کوشتنی خاشقچی......!!\nھەموو لایەک کەم و زۆر چیرۆکی کوشتنی رۆژنامەنوس جمال خاشقچیمان لە ٢ی تشرینی یەکەمی ئەمساڵ لە کونسوڵخانەی شانشینی عەرەبی سعودی بیست، زۆری لەسەر وترا و کۆمەڵێک وڵاتیشی بەخۆوە خەریک کرد، تا ئەمساتەش نەبڕاوەتەوە، تەنانەت بۆتە کاڵایەکی گرنگ بۆ گەرمکردنی بازاڕی سیاسی ھەندێک وڵات لەوانە تورکیا و ئەمەریکا و فەرەنسا و بەریتانیا و ئەڵمانیا و ھیتر ، بۆ ئەوەی لە بەدەستھێنانی دەسکەوتی ماددی ، سەربازی ، ئابوری بەکاربھێنرێت، من بە راستی جارێ مەبەستم ئەوەیە نیە ئەو بابەتەَِ شیبکەمەوە، چونکە دڵنیام ھێشتا سەرەتایە و نھێنی زۆری لە پشتەوە ھەیە، ئەکیدیشم حکومەتی ئەردۆگان رۆڵێکی گرنگی لەو نمایشە بینیوە، ئەوەی لێرە دەمەوێ بیخەمەڕو نوکتەکانی پاش کوشتنی خاشقچیە، کە لێرەولەوێ وەک تەنز و نوکتە چەندینی لەسەر ھێنراوەتەوە، وەک :\nئەڵێن کوڕێک پرسیاری لە خۆشەویستەکەی کرد، ئێستاش ھەر منت خۆش دەوێ؟ کچەکە وەڵامی دەداتەوە و دەڵێت ھەر یەکێک بچێتە ناو دڵمەوە نایێتە دەرەوە ، ئەویش وتی، چیە دڵت کونسوڵخانەی سعودیە؟\nیەکێکیتر لە نوکتە تەنز ئامێزەکان دەڵێت:\nنزا دەکەم لە خوا کاتێک دەچیتە کونسوڵخانەی سعودیە ، دوورت بخاتەوە لە مشارو دەمەقاڵی و پزیشکی پشکنین و دارتاش و زمان پیسی کەرێکی وەکو عتێبی.\nھەر لەسەر ئەوە نوکتەیەکیتر رەواجی پەیدا کردووە دەڵێت: بەخێرھاتنتان دەکەین بۆ کونسوڵخانەی مەملەکەتی خێرو بەرەکەت، بۆ بڕینەوە نمرە ( ١ ) داگرە، بۆ ئازاردان و شاردنەوە نمرە (٢)داگرە.\nھەروەھا دەوترێت سوپاس بۆ ھاتنە ژورەوەی کونسوڵخانەکەمان، تکایە چاوەڕوان بن دوای (٧) خولەکیتر لەسەر ئاوازی موسیقا دەتبڕینەوە.\nلە لایەکیتر ئەو روداوە وەک پەندی لێھاتوە دەڵێت: بە درێژایی تەمەنمان بیستومانە ((چوە دەرەوە نەگەڕیاوە )) بەڵام ((چونە ژوورەوە و نەھاتنە دەرەوە نوێیە بۆ ئێمەمانان لە کونسوڵخانەی سعودیە فێر بووین))\nنوکتەیەکتریش دەڵێت: ھاوڵاتیەکی سعودی لە دەرەوە داوای نوێکردنەوەی پاسەپۆرتەکەی کرد، چوە سەفارە و پێیان وت بڕۆ نوسینگە ، ئەویش وڵامی داوەنەوە و وتی، بڕۆن بە یەکێکیتر پێبکەنن، خۆ ئەمن خاشقچی نیم، کۆنسۆل با بەخۆی و بە مۆرەوە لەژێر کامیراوە بێتە دەرەوە.\nکۆتا تەنز ئەوەی تا ئێستا من بیستومە کە رەنگە کۆتایی نەبێت، دەڵێت ((وەڵڵاھی (١٠٠) ساڵ خاشقچی ئۆپزسیۆنی سعودیەبوایە ھەرچی بیزانیبا بیوتایە، ھەرگیز وەکو کوشتنەکەی سعودیەی ریسوا نەدەکرد،\nلەکۆتایدا دەڵێم ئەوەیە حاڵی ئەو وڵات و دامودەزگایانەی پەنا دەبەنە بەر تیرۆر بۆ سەرکوتکردنی رای ئازاد و سیخناخکردنی دەنگی راستی کە ھەرگیز کپ ناکرێتەوە و ھەر درێژەی دەبێت، کوشتنی ئەو پیاوەش بەدەر لەوەی چی بووە و چەند پیاوەکی خراپیش بووە بەرامبەر بە کورد، بەڵام ھەڵایەکی نایەوە بە دڵنیاییەوە کۆمەڵێک ئەوراقیشی ھەیە ھەڵدەدرێتەوە ، دەبێت خەڵکانیتر ئەگەر شتێکیان کردووە یان بە نیازن بیکەن، پەندو عیبرەت وەرگرن و خۆیان نەکەنە گاڵتەجاری مێژوو و بنیشتە خۆشەی سەر زاران.


هاوه‌ڵان وئال وبه‌یت » پۆڵێنه‌كان » وتاره‌كان » لاپه‌ڕه‌ی : 1\nنوێژی ته‌راویح (207)\nڕۆژوو گرتن (2615)\nژیانی حه‌سسانی كوڕی ثابت ڕه‌زای خوای لێ بێت\nنوسـه‌ر : نیهاد جه‌لال حبیب الله پێداچـونه‌وه : پشتیوان سابیر عه‌زیز\nئه‌م بابه‌ته باسی ئه‌م خاڵانه‌ی خواره‌وه ده‌كات: 1- ناوی نه‌سه‌بی. 2- ئایا حه‌سسانی كوڕی ثابت ترسنوك بووه. 3- حه‌سسان له سه‌رده‌می پێغه‌مبه‌ری خوادا صلی الله علیه وسلم. 4- حه‌سسان دوای وه‌فاتی پێغه‌مبه‌ر صلی الله علیه وسلم. 5- مردنی حه‌سسان. 6- په‌ند و وانه.\nژیانی حاطیبی كوڕی ئه‌بی به‌لته‌عه ڕه‌زای خوای لێبێت\nئه‌م بابه‌ته به كورتی باسی ژیانی حاطیبی كوڕی ئه‌بی به‌لته‌عه ڕه‌زای خوای لێبێت ده‌كات له‌گه‌ڵ باس كردنی په‌ند و وانه له چیرۆكی ژیانی.\nژیانی حه‌كیمی كوڕی حیزام\nئه‌م بابه‌ته باسی ئه‌م خاڵانه ده‌كات: 1- ناو ونه‌سه‌به‌كه‌ی. 2- ژیانی له كاتی نه‌فامیدا. 3- چیرۆكی موسڵمان بوونی. 4- هه‌ندێ له هه‌ڵوێسته‌كانی له‌گه‌ڵ پێغه‌مبه‌ری خوا صلی الله علیه وسلم. 5- ژیانی له پاش وه‌فاتی پێغه‌مبه‌ری خوا صلی اله علیه وسلم. 6- چه‌ند په‌ند ووانه‌یه‌ك.\nدایكی ئیمانداران خاتوو خەدیجە (ڕەزای خوای لێ بێت)\nنوسـه‌ر : خالید موحەممەد ساڵح پێداچـونه‌وه : پشتیوان سابیر عه‌زیز\nخاتوو خەدیجە یەكێك بووە لەو ئافرەتانەی كە لەناو قوڕەیشدا بە رەوشتبەرزیی، ژیریی، قسەزانی، دەوڵەمەندی ناسراو بووە، لە بەر داوێنپاكی و رەوشتبەرزی نازناوی (الطاهرة)ی لێ نرابوو.ـ بەر لەوەی ببێتە خێزانی پێغەمبەر(صلى الله عليه وسلم). خاتوو خەدیجە یەكەم كەس بووە كە باوەڕی بە پەیام و پێغەمبەرایەتی پێغەمبەر (صلى الله عليه وسلم) هێناوە.ـ لە ماوەی ژیانی هاوسەرییاندا خوای گەورە سێ كوڕ و چوار كچی پێ بەخشیوه...\nچیرۆكی ئه‌و سێ هاوه‌ڵه‌ی كه له غه‌زای ته‌بووك دوا كه‌وتن\nنوسـه‌ر : ڕه‌نج شێخانی پێداچـونه‌وه : پشتیوان سابیر عه‌زیز\nدیارو ئاشکرایه دواکه‌وتن له جیهاد کردن له پێناوی خوای گه‌وره‌دا له سیفاتی دووڕوانه هه‌ربۆیه ده‌بینین ئه‌گه‌ر که‌سێك له مسوڵمانان به بێ عوزری شه‌رعی دوابکه‌وێت له جیهاد ئه‌وا لۆمه‌کراوه له لای خواو پێغه‌مبه‌ره‌که‌ی (صلی الله علیه وسلم) جا بابزانین سه‌ره‌نجامی ئه‌و سێ هاوه‌ڵه‌ی که دواکه‌وتن له غه‌زای (ته‌بوك) چی بوو؟\nهه‌ڵوێستی ئه‌هلی سوننه‌ت وجه‌ماعه‌ت له‌باره‌ی خه‌لیفه‌كانی ڕاشـیدینه‌وه\nPDF 15 / 8 / 1433 , 5/7/2012\nئازیزان له‌م بابه‌ته‌ی كه له‌به‌رده‌ستداندایه به‌پشتیوانی خوای گه‌وره باس له هه‌ڵویستی ئه‌هلی سوونه‌ت و جه‌ماعه‌ت ده‌كه‌ین له‌باره‌ی خه‌لیفه‌كانی ڕاشدینه‌وه، تاوه‌كو ئاگاداری هه‌ڵوێستی ڕاست ودروستیان بین .\nكاره‌ساتى شه‌هید كردنى ئیمام حوسه‌ین\nنوسـه‌ر : عیرفان ئه‌حمه‌د كاكه مه‌حمود پێداچـونه‌وه : پشتیوان سابیر عه‌زیز\nله ڕاستیدا كاره‌ساتى شه‌هیدكردنى ئیمام حوسه‌ین له گه‌وره‌ترین كاره‌ساته‌كانه كه تووشی مێژووى موسوڵمانان بوو، چونكه له‌و كاته‌دا بێجگه له ئیمامى حوسه‌ین له‌سه‌ر ڕووى زه‌ویدا كوڕی كچی پێغه‌مبه‌رێكى تر بوونى نه‌بوو، وه به‌راستى به مه‌زڵومى شه‌هید كراو كوشتنه‌كه‌شی به نیسبه‌ت موسوڵمانانى هه‌مووى گۆى زه‌وى كاره‌سات بوو... به‌ڕێزان ناوه‌ڕۆكی ئه‌م وتاره بریتیه له باس كردنی: كاره‌ساتى شه‌هید كردنى ئیمام حوسه‌ین خوا لێی رازی بێت.


چیا عەباس : کاک کۆسره‌ت و دکتۆر به‌رهه‌م چیان پێده‌کرێت ؟ – WTARIKURD\nدکتۆر به‌رهه‌م پاش ماوه‌یه‌کی درێژ بێده‌نگی شکاند ، پێش ئه‌میش به‌چه‌ند رۆژێک کاک کۆسره‌ت له چاوپێکه‌وتنێکدا سه‌راحه‌ت و بوێرانه ده‌ستی له‌سه‌ر زامه‌کانی یه‌کێتی و هه‌رێم دانا .\nئه‌م دو به‌رێزه به‌فه‌رمی و شه‌رعی لوتکه‌ی ده‌سه‌ڵاتی یه‌کێتی پێکده‌هێنن و کاتی خۆی به‌رێز مام جلال پشتیوانی ته‌واوی لێکردون و متمانه‌ی پێداون بۆ پۆستی جێگرانی خۆی . زیاده بۆ ئه‌مه‌ش هه‌ر له‌سه‌ره‌تای دروستبونی یه‌کێتیه‌وه کاک کۆسره‌ت وه‌ک کادر و فه‌رمانده‌یه‌کی پێشمه‌رگه بێ دابران و خه‌باتکردن پله به‌پله به‌هه‌ره‌می رێكخستندا رۆیشتوه تا گه‌یشتۆته ئه‌م پێگه‌یه‌ی ئێستا ، دکتۆر به‌رهه‌میش وه‌ک کادر و سه‌رکرده‌یه‌کی دیبلۆماسی و شاره‌زای سیاسه‌تی نێوده‌وڵه‌تی به پله‌کانی رێكخستندا گه‌یشتۆته ئه‌م پێگه‌یه‌ی ئێستای .\nبۆ خۆم وێرای رێزلێنان و به‌رزنرخاندنی خه‌بات و ماندوبونیان ، هاوکاتیش چه‌ندین تێبینیم له‌سه‌ریان هه‌بوه و له رابوردودا چه‌ند جارێک نوسینی ره‌خنه‌ئامێزم له‌سه‌ریان نوسیوه .\nئه‌م دو سه‌رکرده‌یه له دۆخی ئێستای یه‌کێتی و هه‌رێمدا ده‌توانن رۆڵی به‌رچاو و گرنگ ببینن ، هۆکاره‌کانی زۆرن، لێره‌دا ته‌نها ئاماژه به‌چه‌ند خاڵێک ده‌که‌م :\nیه‌که‌م : خاوه‌نی مێژو و خه‌باتێکی درێژن و به‌رده‌وام بێ دابران له‌به‌ره‌ی خاک و نه‌ته‌وه‌دا بون ، ئه‌م مێژوه قورسایی تایبه‌تی خۆی هه‌یه .\nدوهه‌م : خۆشمان بوێت یا ترش واقعێکه که ناشێت چاومان به‌رویدا داخه‌ین ، هه‌ر دوکیان له دو ناوچه‌ی گرنگی کوردایه‌تی و شۆرشه‌کانی کورده‌وه هاتون و ده‌توانن کاریگه‌ری زۆر ئه‌رێنیان له‌سه‌ر خه‌ڵکی ئه‌و ده‌ڤه‌رانه هه‌بێت .\nسێهه‌م : هه‌ر دو به‌رێز ئه‌زمونێکی زۆریان له لوتکه‌ی حوکمرانی هه‌رێم هه‌یه .\nسێهه‌م : کاک کۆسره‌ت وه‌ک سه‌رکرده‌یه‌کی سیاسی و سه‌ربازی ناسراو و خاوه‌ن ئه‌زمونێکی ده‌وڵه‌مه‌ند له‌و بواره‌دا له گه‌ڵ دکتۆر به‌رهه‌م وه‌ک سیاسه‌تمه‌دارێک و خاوه‌ن پێگه‌یه‌کی تایبه‌ت له دنیای ده‌ره‌وه ، تایبه‌ت لای ئه‌مریکا و خۆرئاوا ، ده‌توانن به‌یه‌که‌وه و به‌پێی به‌رنامه‌یه‌کی گشتگیری باش له گه‌ڵ هاورێکانیان له ناو یه‌کێتی و ده‌ره‌وه‌ی رۆڵی ئه‌رێنی له پرسه‌کانی یه‌کێتی و حوکمرانی و سیاسه‌ت له باشوری کوردستان ببینن .\nبۆ خۆم ماوه‌ی 33 ساڵ ئه‌ندامی یه‌کێتی بوم ، له‌یه‌که‌م رۆژی دامه‌زراندنیه‌وه تا دروستبونی گۆڕان ، شاره‌زاییه‌کم له پێکهاته و مێژو و خه‌بات و کێشه و ململانێکانی ناو یه‌کێتی هه‌یه . وێرای ئه‌وه‌ی گۆڕانم و گۆڕانیش ده‌مێنمه‌وه و به‌رامبه‌ر به‌شێک له سیاسه‌ت و ده‌سه‌ڵاتی یه‌کێتی ململانێم کردوه و ده‌یکه‌م ، به‌ڵام تا ئه‌م ساته‌ش کێشه ناوخۆییه‌کانی یه‌کێتی و لاوازبونی پێگه‌ی سیاسی و حوکمرانی به‌مه‌ترسی له‌سه‌ر بزافی کوردایه‌تی و ره‌وشی سیاسی و حوکمرانی باشور ده‌بینم .\nده‌شێت له چاوپێکه‌وتنه‌که‌ی کاک کۆسره‌ت و لێدوانه‌کانی دکتۆر به‌رهه‌م هێڵێکی تۆخی ئه‌ستور بکێشم به‌ژێر ده‌ره‌نجامی قسه‌کانیان : ” نیه‌تی جدیان هه‌یه بۆ چاککردنی دۆخی ناوخۆی یه‌کێتی و چاره‌ی کێشه و قه‌یرانه‌کانی هه‌رێم ”.\nکاک کۆسره‌ت له چاوپێکه‌وتنه‌که‌دا ده‌ڵێت : یەكێتی وەك حیزب چ لەناوخۆیدا چ لە ئاستی حكومەتی هەرێم هەروەها لەبەغداو ناوچەكەش پاشەكشەی بەرچاوی كردوەو دەبینین یەكێتی بەلارێدا دەبرێت و بەشدار دەبێت لە كۆمەلێك سیاسەتی چەوت و هەڵەدا كە بەزیان بۆ میللەتەكەمان شكاوەتەوە و …. تاد .\nدکتۆر به‌هه‌م یش ده‌ڵێت : شێوازی كاركردنی حوكمڕانی پێشوو له هه‌رێمی كوردستان كۆتایی هات و ئه‌و شێوازه‌ی حوكمڕانی دۆخی سیاسی و ئابووری هه‌رێمی كوردستانی گه‌یانده ئه‌م رۆژه و دۆخی ئێستای هه‌رێم قابیلی قبوڵكردن نییه و ده‌بێت بگۆڕدرێت و چاكبكرێت و پێویستی به پێداچونه‌وه‌ی بنه‌ڕه‌تی هه‌یه ، له‌پێناو باشتركردنی بار و گوزه‌رانی هاوڵاتیان ، ده‌بێت هه‌موو لایه‌نه‌كان رێككه‌وتنی سیاسی بكه‌ن و ئه‌م دۆخه تێپه‌ڕێنن ، به‌ڵام رێككه‌وتن له‌پێناو چاره‌سه‌ر كردنی كێشه‌كانی هاوڵاتیان رێككه‌وتن له‌پێناو برابه‌شی ده‌سه‌ڵات و كۆمپانیای هاوبه‌ش نا .\nئه‌م دو به‌شه له لێدوانه‌کانی ئه‌و دو به‌رێزه کرۆکی پلانێکی ستراتیژی داده‌رێژن ، کارکردن بۆیان پێویستی به‌پشتگیری فره‌لایه‌نه‌یه هه‌یه بێئه‌وه‌ی لێکدانه‌وه‌ی تری بۆ بکرێت ، وه‌ک ته‌ره‌فداری له کێشه‌کانی ناو یه‌کێتی ، چونکه ده‌مێکه خه‌ڵکی ده‌لێن ئه‌و کێشانه ته‌نها ناوماڵی یه‌کێتی لاواز ناکه‌ن به‌ڵکو سه‌رجه‌م پرسه گرنگه‌کانی باشوری کوردستانیش . \nکاتێک بتوانن دۆخی تێکچوی ناو یه‌کێتی به‌و شێوازه‌ی یه‌کێتییه‌کان به‌یه‌که‌وه په‌سندی ده‌که‌ن راست بکه‌نه‌وه ، به‌واته‌ی یه‌که‌مجار ناوماڵی خۆیان رێکبخه‌نه‌وه، دواتر رێگه‌ی هاوپه‌یمانی و هاریکاری هێزه‌کانی تر بۆ گۆرانکاری بنه‌ره‌تی له حوکمرانی و چاکسازی جدی بگرنه به‌ر ده‌توانن ته‌وژمێکی گه‌وره به‌چاره‌ی کێشه‌کانی هه‌رێم بده‌ن .\nس – سپی م\nجیهاد موحەمەد : خەڵکی ناڕازیی کوردستان لە دوو تەنگەژەدایە .


حەمامچێتی و نەریتی حەمام لە شاری هەولێر(ئەربیل) – History Of Kurdistan\nHome / بەشی مێژووی كورد / حەمامچێتی و نەریتی حەمام لە شاری هەولێر(ئەربیل)\ndidar othman 2020-09-02\tبەشی مێژووی كورد لێدوان نووسین ناچالاککراوە لە حەمامچێتی و نەریتی حەمام لە شاری هەولێر(ئەربیل) 473 Views\nگەرماوەکان یاخود حەمامەکان لە کەلتووری ئێمەدا خاوەن پێگەیەکی گرنگن. مێژووەکانیان بۆ سەردەمە کۆنەکان دەگەڕێتەوە. بەپێی لێکۆڵینەوەی شوێنەوارناسەکان، ئەو پاشماوە دۆزراوانەی گەرماو، ئەگەر مێژووەکانیان بۆ سەردەمە جیاوازەکانیش بگەڕێتەوە، گەرماوی هاوشێوەی ئەو سەردەمە زۆر بە بەرچاو دەکەوێت. ئەو جۆرە باڵەخانانە کە ئاوی گەرمیان هەیە و ناوەوەیان بە سیستەمی ئاو گەرم دەبێت، بۆ یەکەمجار ٥ سەدە بەر لە زایین لە ئەسینا بەکارهاتووە.\nبۆ یەکەم جار گەرماوەکان وەکو جۆرێکی جیاوازی گەرماو دەرکەوتن و دواتر وەکو داب و نەریتێکی لێهات. لەگەڵ ئەوەشدا ئەو کەلتوورە لە سەردەمی عوسمانییەکان-دا لە جیهان و بەتایبەتی لە رۆژهەڵاتی ناوەڕاست بڵاوبووەتەوە. وادیارە هۆکاری بەناوبانگبوونی گەرماوی تورکی لەسەر ئاستی جیهان بۆ ئەو هۆکارە دەگەڕێتەوە.\nلە شاری هەولێر(ئەربیل)دا نەریتی گەرماو شتێکی باوە و بووەتە میراتێکی کەلتووری شارەکە. \nلە سەردەمانێکدا کچەکان کاتێک بە تەمەنی شووکردن دەگەیشتن، هەر لە گەرماوەکاندا بۆ جاری یەکەم خەسووەکانیان دەناسی. \nلەبەرامبەر ئەوەشدا زاواکان بەر لە هاوسەرگیری و مەراسیمی گواستنەوە، بۆ گەرماوەکان دەبردران و لەسەر تاشەبەردی زاوا سەریان دەشوورا. \nلەئێستادا زۆربەی ئەو نەریتانە رووبەڕووی لەناوچوون دەچێت، بۆیەوە وەکو هەفتەنامەی تەبا هەستاین بە ئەنجامدانی چاوپێکەوتن لەگەڵ جەلیل خەلیل سلێمان کە بۆ ماوەی چەندین ساڵ لە گەرماوەکان کاری کردووە. \nجەلیل خەلیل سلێمان ساڵانێکی زۆر لە گەرماوەکاندا کاری کردووە و چەندین بابەتمانی بۆ باس کرد لەسەر گەرماو و کەلتووری گەرماو. \nناوبراو لە دایکبووی ساڵی ١٩٥٥ی گەڕەکی عەرەبان-ی شاری هەولێر(ئەربیل)ە. جەلیل خەلیل ئاماژەی بەوە کرد کە هەر لە تەمەنی منداڵییەوە لەگەڵ باوکی لە گەرماوی حاجی عەبدولقادر کاری کردووە.\nهاوکات جەلیل خەلیل حەمامچی ئاماژەی بەوە کرد کە دواتر لە گەرماوی قەڵا کاری کردووە و وتیشی، “لە گەرماوی قەڵا بۆ ماوەی ٤-٥ مانگ لەلای ئەحمەد ئاغا کارم کرد. ئەو فێری کاری کولخانی دەکردم”.\nکولخان بریتییە لەو سیستەمە داخراوەی کە لەسەر شێوەی مەنجەڵێکی فراوانە و لە ژێر گەرماوەکان دادەندرێت، مەبەست لە دانانی کولخان بۆ گەرمکردنەوەی ئاو و ناوەوەی گەرماوەکە دەگەڕێتەوە. \nلە درێژەی قسەکانیدا جەلیل خەلیل سلێمان ئاماژەی بەوە كرد كه سەردەمانێک خۆی لە گەرماوی قەڵا کاری کردووە، بەڵام لە ئێستادا ئەو گەرماوە بۆتە شوێنێکی مێژوویی.\nناوبراو باسی لەوەش کرد، کە پێشتر لە شاری هەولێر(ئەربیل)دا دوو گەرماو هەبووە، جەلیل خەلیل وتیشی، “لە نزیک مزگەوتی خانەقای شاری هەولێر دوو گەرماو هەبووە، یەکێکیان تایبەت بووە بە پیاوان و ئەویتر تایبەت بوو بە خانمان. هەروەها گەرماوی پیاوان گەورەتر بوو. حاجی عەبدوڵڵا خاوەنی هەردوو گەرماوەکان بوو”.\nلەبارەی حاجی عەبدوڵڵا، جەلیل خەلیل ئاماژەی بەوەکرد کە ناوبراو کەسێکی سەرمایەدار بووە و وتیشی، “گەرماوەکانی زۆر خۆش دەویست. ئەو زۆربەی گەرماوەکانی شاری هەولێری دروستکرد. باوکیشم نزیکەی ٤٠ ساڵ لەلای ئەو پیاوە کاری کردووە”.\nجەلیل حەمامچی باسی لەوە کرد كە حاجی عەبدوڵڵا دوای ئەو دوو گەرماوە، گەرماوی ئەتلەسی لە گەڕەکی تەیراوە کردەوە. بەڵام ئەو گەرماوەش ئێستا لەو شوێنە نەماوە.\nجەلیل خەلیل سلێمان ئەوەشی خستەڕوو کە لەدوای چەند ساڵێک حاجی عەبدوڵڵا دوو گەرماوی بەناوی حاجی عەبدولقادر و گەرماوی مۆدە دروست کرد و بەم شێوەیە بەردەوامی بە قسەکانی دا:\n“لە گەرماوە کۆنەکان تەنها گەرماوی شیفا ماوە کە دەکەوێتە نزیک سینەمای سیروان، ئەویش ئێستا داخراوە و تەنها باڵەخانەکەی ماوە. بەم دواییانە چەند گەرماوێک دروستکران کە بریتیبوون لە گەرماوی سەڵاحەددین، گەرماوی سەعدون، گەرماوی موختار، گەرماوی بێخاڵ، گەرماوی چنار، گەرماوی سیروان. دەمەوێ ئاماژە بەوەش بدەم کە گەرماوی سیروانیش هەر لەلایەن حاجی عەبدوڵڵاوە دروست کراوە”.\nهاوکات، جەلیل خەلیل سلێمان لەبارەی “کولخان” و مەبەستی بەکارهێنانی زانیاری گرنگی پێ بەخشین و ئاماژەی بەوەدا کە داینەمۆیەکی گەورە لە ژێر گەرماودا هەیە و لە لای ئەو داینەمۆیەش حەوزێکی سووتەمەنی هەیە. و وتیشی “بۆڕییەک لەناو حەوزەوە بۆ سەرەوەی داینەمۆیەکە درێژ دەکرایەوە و دڵۆپ دڵۆپ سووتەمەنی دەڕژاندە سەر داینەمۆکە. بەهێزی داینەمۆکە، ئاگرێکی بە گوڕ دەچووە ناو کولخانەکە”. \nجەلیل حەمامچی تیشکی خستە سەر سیستەمی گەرمکردنی ئاو و گەرماوەکە و وتیشی، “لەناو کولخانەکە ٣ لوولەی ئاسن هەبوو و ئەو لوولانە هەموو ساڵێک دەگۆڕدران. لەو سەردەمەدا لوولەکان لەلایەن شاگردێکی عەرەب دروست دەکران کە لەلای فاروق بۆریچی کاری دەکرد. ئەو لوولانە هەموو ساڵێک دەگۆڕدران چونکە بەپێی کات کون دەبون یاخود دەڕزانەوە”.\nناوبراو بەردەوامی بە قسەکانی دا و وتیشی، “دوای چەند ساڵێک فاروق و نامیق بڕیاری گۆڕینی ئەو لوولانەیان دا و سیستەمی بۆڕیان بەکارهێنا. دواتر سیستەمی بۆڕی لە هەموو گەرماوە تازە دروستکراوەکانی ئەو کاتە کاری پێکرا”.\nلەبارەی خاوێنکردنەوەی بەشی کولخانی گەرماوەکان، جەلیل خەلیل سلێمان سلێمان وتی، ” بۆ پاککردنەوەی کولخانەکان دەچووینە ناو کولخانەکە و هیسی دووکەڵمان خاوێن دەکردەوە. کاتێک کارەکەمان تەواو دەکرد، دەچووینە گەرماوێکی دیکە و لەوێ خۆمان دەشووشت. لەبەرامبەر ئەوەدا پارەمان لێ وەرنەدەگیرا، چونکە پێشان کاسبکاران یەکتریان خۆشدەویست و جیاوازیان نەدەکرد لە نێو خۆیاندا. لەهەمان کاتدا هاوکاری یەکتریان دەکرد”.\nسەبارەت بە تێچووی گەرماوەکان ، جەلیل خەلیل سلێمان وتی، “نرخی چوونە گەرماو یەک درهەم بوو. بەڵام هەبوو لە گەرماو خواردنی دەخوارد. بەمجۆرە نرخەکە زیادی دەکرد و دەبوو بە ٢ درهەم. لە بەرامبەر گەرماوی حاجی عەبدولقادر دووکانی پاچە فرۆش هەبوو. هەندێک کەس دەچوونە ئەو دووکانە پاچەیان دەخوارد و دەهاتنە گەرماوەکە. هەندێکیشیان دەهاتنە گەرماو دوای خۆشۆردن داوایان لە کارمەندانی گەرماو دەکرد کە خواردنیان بۆ بێنن. منیش لە دووکانی بەرامبەر خواردنم بۆیان دەهێنا. ئەوانیش لەناو گەرماو خواردنەکەیان دەخوارد”.\nجەلیل حەمامچی باسی لەو ئامادەکارییانە کرد کە بەر لە چوونە گەرماو دەکران و وتیشی، “جاران یەکێک کە دەچوو بۆ گەرماو، جانتای گەرماو لەلایەن دایکی یاخود هاوسەرەکەیەوە بۆی ئامادە دەکرا. لەناو جانتاکەش، خاولی، جلوبەرگی ژێرەوە، جلوبەرگ و سابوون و کۆمەڵێک شتی دیکەی بۆ دادەندرا. هەموو کەس بەمجۆرە جانتاکەی بۆ ئامادە دەکرا و دەهاتە گەرماو”.\nلە کۆتایی قسەکانیدا جەلیل خەلیل سلێمان حەمامچی ئاماژەی بەوەکرد کە سەردەمی چوونە گەرماو لە هەولێر کۆتایی هاتووە و ئەو شتانەی باسی دەکات لە لایەن نەوەی ئێستا بە شتێکی سەیر دەیبینن.\nهەواڵ: عەلی سالم\nNext خیانه‌ت له مێژووى كورددا


وه‌زیرى نه‌وت پێشنیار ده‌كات کۆمپانیایەک بۆ دەرهێنان و فرۆشتنی نەوتی هەرێم دروست بکرێت » پێگەی تۆڕی میدیای عێراقی\nوه‌زیرى نه‌وت پێشنیار ده‌كات کۆمپانیایەک بۆ دەرهێنان و فرۆشتنی نەوتی هەرێم دروست بکرێت\nئیحسان عه‌بدولجه‌بار وه‌زیرى نه‌وت پێشنیار ده‌كات کۆمپانیایەک بۆ دەرهێنان و فرۆشتنی نەوتی هەرێم دروست بکرێت،ئاماژه‌ى به‌وه‌كرد لێكتێگه‌یشتن هه‌یه له نێوان هه‌ردو حكومه‌تى ناوه‌ند و هه‌رێم له‌باره‌ى سیاسه‌تى نه‌وتیه‌وه.\nعه‌بدولجه‌بار،ئه‌مڕۆ سێشه‌ممه،بۆ ئاژانسى هه‌واڵى عێراقى (اه‌ع) رایگه‌یاند:" دانوستانەكانی نێوان حكوومەتی هەرێمی كوردستان و حكوومەتی فیدرال، بە ئاراستەیەکی باش دەڕوات بۆ ئەوەی هەردوولا لە چوارچێوەی دەستووردا، چارەسەرێكی گونجاو بۆ ناكۆكییەكانی نێوانیان سەبارەت بە بەرهەمهێنان و هەناردەكردنی نەوتی هەرێم بدۆزنەوە".\nگوتیشی: پێشنیازی كردووە، كۆمپانیەكی تایبەت بۆ بەڕێوەبردنی كاروباری دەرهێنان و هەناردەكردنی نەوتی هەرێمی كوردستان دابمەزرێندرێت كە لە رووی هونەری و كارگێڕییەوە ببەسترێتەوە بە سەرۆكایەتی هەرێم و وەزارەتی نەوتی فیدرال ئەوەیش لە پێناو گەیشتن بە رێككەوتنی كۆتایی لەنێوان هەردوو حكوومەتی فیدرال و هەرێم .\nئاماژه‌ى به‌وه‌كرد "لە چوارچێوەی دانوستانەكانی ئێستادا، لێكتێگەیشتنی باش سەبارەت بە سیاسەتی نەوت لە نێوان هەردوو حكوومەتی فیدرال و هەرێم هەیە.\nوتیشی: "هەرێم بە ئەرێنییەوە هەوڵی چارەسەركردنی خاڵە ناكۆكییەكان دەدات سەبارەت بە سروشتی بەڕێوەبردنی كێڵگە نەوتییەكان و بڕی هەناردەكردنی نەوت بۆ بازاڕەكانی جیهان، جگە لەوەیش ئاماژەی ئەرێنیی لە دانوستانەكانی نێوان هەردوو حكوومەتی فیدرال و حكوومەتی هەرێم بەدی كراوە".\nعەبدولجەبار ئەوەی ئاشكرا كرد كە لە دانوستانەكانی ئەمجارەدا، دید و بۆچوونی نوێ لەلایەن هەرێمی كوردستانەوە بۆ بەڕێوەبردنی كێڵگە نەوتییەكان لەگەڵ حكوومەتی فیدرال بوونی هەیە، بەپێی دەستوور وەزارەتی نەوت، سامانی نەوت چی لە هەرێم یان ئەو پارێزگایانەی كە تیایاندا نەوت بەرهەم دەهێندرێت، بەڕێوەدەبات".


پەرلەمان خۆی بۆ وەرزی نوێی یاسادانان ئامادە دەكات\nئەندامێكی پەرلەمانی كوردستان دەڵێ:" پەرلەمانی كوردستان كە ئێستا خۆی بۆ وەرزی نوێی یاسادانان ئامادە دەكات، هێنانی پرۆژە یاسای بودجە بۆ ناو پەرلەمان و پرۆژەی چاكسازی بە هەنگاوێكی گرنگ ناودەبات. دەشڵێ:" ئێستا پێشكەوتنێكی بەرچاو لە پەیوەندییەكانی نێوان هەولێر و بەغدا هەیە، خەریكە كێشەكان بەرەو چارەسەركردن دەڕۆن، دانوستاندنەكان رۆژ بۆ رۆژ بەرەو پێشەوە دەچن، بەتایبەتی لەسەر بودجە و ماددەی 140، چەندین لیژنەی فەرعی دروست كراون و لیژنەكان كارەكانی خۆیان ئەنجام دەدەن، هەرێمی كوردستانیش نیەتێكی باشی هەیە و هەوڵدەدات پەیوەندییەكانی خۆی هەم لەگەڵ بەغدا، هەمیش لەگەڵ وڵاتانی جیهان باشتر بكات.\nمحەمەد ئێلخانی، ئەندامی پەرلەمانی كوردستان بۆ "هەولێر" دیاركرد:" ئێستا بە دەیان پرۆژە یاسا ئاراستەی لیژنەی یاسایی كراون، ئەو پرۆژە یاسانەی كە ڕەهەندی نیشتمانی و داراییان هەیە، ئاراستەی حكوومەت كراون كە حكوومەت ڕای خۆی لەسەر بدات، هەموو فراكسیۆنەكان لە وەرزی یەكەم ئەولەویەتی كارەكانیان ئەوە دەبێت، كە پاڵپشتی پرۆژەی چاكسازی بكەن، هەروەها هەوڵ بدرێت كە پەرلەمانی كوردستان یاسایەكی تایبەت بە خۆی هەبێت، بەناوی یاسای پەرلەمانی كوردستانەوە، چونكە یاسای سەرۆكایەتییەكان هەیە، تەنیا پەرلەمان ئەو یاسایەی نیە، بۆیە هەموو فراكسیۆنەكان ئامادەن بۆ وەرزی نوێ، چونكە هەتا ئێستا حكوومەتی هەرێم تەشكیل نەكرابوو، پەرلەمان لە دەرەوەی ئیرادەی خۆی نەیدەتوانی یاساكان ئامادە بكات، كاری خۆی بكات، لەبەر ئەوەی كابینەكە تەشكیل نەكرا بوو، بەڵام ئێستا حكوومەت پێكهاتووە، وەرزی داهاتوو ئەو پرۆژە یاسانەی كە گرنگن بۆ خەڵكی كوردستان، بەتایبەتی پرۆژەی چاكسازی بۆ رێكخستنی كاروباری پەرلەمان، پرۆژە یاسای پەرلەمانی كوردستان، گرنگی پێ دەدرێت، فراكسیۆنەكان ئامادەن بۆ ئەوەی چاودێری كاروباری حكوومەت و وەزارەتەكان بكەن.\nسەبارەت بە پەیوەندییەكانی نێوان هەولێر و بەغدا و چارەكردنی كێشەكان ئەو ئەندامەی پەرلەمانی كوردستان رایگەیاند:" ئەگەر تەماشای ویستی هەر دوولا بكەین، ئیرادەیەكی سیاسی لە هەر دوولا هەیە، كە پەیوەندییەكانی هەر دوولا باش بێت، ئەمە بۆ عێراقیش باشە، ئیستقراری سیاسی دەبێت، هەرێمی كوردستانیش داوای مافەكانی خۆی دەكات، كە ئەمە حەقێكی شەرعی هەرێمی كوردستانە، كە ئیستحقاقە داراییەكانی خۆی وەربگرێت، كابینەی نوێ هەموو هەدەفی ئەوەیە كە لە هەموو رێگاكانەوە هەوڵ بدات مووچەی فەرمانبەران دابین بكات، هەرێمی كوردستان مافەكانی خۆی وەربگرێت، هەنگاوەكانی زۆر سەركەوتووبووە، كابینەی نوێ یەكەم سەردانی ئەوە بوو كە سەردانی سەرۆكوەزیرانی عێراقی كرد، شاندێكی بەغداش هاتە هەرێمی كوردستان، بۆیە دەتوانین بڵێین ئێستا پێشكەوتنێكی بەرچاو هەیە لە پەیوەندییەكانی نێوان هەولێر و بەغدا كێشەكان بەرەو چارەسەركردن دەڕۆن، لە بودجەی 2019 تا ڕادەیەك كێشەكانی هەرێم چارەسەر كرابوون، ئەو ماددانەش لە بەرژەوەندی هەرێمی كوردستان بوون، بەڵام ئەو بەشەی كە هەرێمی كوردستان مافی خۆیەتی وەربگرێت تا ئێستا بە تەواوەتی وەرنەگرتووە، بەڵام گەشبینین كە لە بودجەی 2020ی عێراق پشكی هەرێم بە تەواوەتی دیاری دەكرێت و مافەكانی هەرێم وەكو جاران بە تەواوەتی دەدرێت، ئێستاش هیچ كێشەیەكی سیاسی نابینم لە نێوان هەولێر و بەغدا دانوستاندنەكان رۆژ بۆ رۆژ بەرەو پێشوە دەچن، بەتایبەتی لەسەر بودجە و ناوچەكانی سنووری ماددەی 140، چەندین لیژنەی فەرعی دروست كراون و لیژنەكان كارەكانی خۆیان ئەنجام دەدەن، سەرۆكوەزیرانی عێراقیش هەموو ئامادەیەكی خۆی نیشانداوە كە كار بكات بۆ چارەكردنی كێشەكانی نێوان هەولێر و بەغدا، ئەوەش شتێكی ئیجابیە، هەرێمی كوردستانیش نیەتێكی باشی هەیە و هەوڵدەدات پەیوەندییەكانی خۆی هەم لەگەڵ بەغدا، هەمیش لەگەڵ وڵاتانی جیهان باشتر بكات بۆ بەرژەوەندی هاووڵاتیانی هەرێمی كوردستان".


مۆدێل 2020ی جاگوار نزیكه له خه‌یاڵه‌وه\n:: AM:07:39:21/11/2019 \nكۆمپانیای جاگواری بریتانی نموونه‌یه‌كی نوێ و مۆدێلی تازه‌ی ئۆتۆمبێله‌كانی جۆری XE خسته‌ڕوو، كه به یه‌كێك له جوانترین و پێشكه‌وتووترین ئۆتۆمبێله‌كان له سه‌ر گۆی زه‌وی پۆلێن ده‌كرێت.\nمۆدێلی نوێ ئۆتۆمبێله‌كه ناوی Jaguar XE 2020ه و به دیزاینێكی زۆر شیك و سه‌رنجڕاكێش به‌رهه‌م هێنراوه و ده‌رچه‌ی هه‌وایی گه‌وره‌ی هه‌یه، بۆ ئه‌وه‌ی سوود له ته‌وژمی هه‌وا وه‌ربگرێ له كاتی لێخوڕین، ته‌واوی به‌شه‌كانی ئه‌و ئۆتۆمبێله هاوشێوه‌ی ئۆتۆمبێله‌كانی تایبه‌ت بۆ پێشبڕكێی ئۆتۆمبێل دروست كراوه و واته ئۆتۆمبێلێكی وه‌رزشی تایبه‌ت بۆ پێشبڕكێیه، به‌ڵام بۆ سه‌رجه‌م خه‌ڵكی ده‌خرێته بازاڕه‌وه.\nیه‌كێكه له شیكترین و پێشكه‌وتووترین ئۆتۆمبێله‌كان له‌سه‌ر گۆی زه‌وی\nئۆتۆمبێله نوێكه بنمیچی سه‌ره‌وه‌ی پانۆرامایه و ده‌كرێته‌وه و ده‌توانرێ شوفێر و سه‌رنشینانی ئارامی و چێژ له كه‌شوهه‌وای خۆش و گونجاو وه‌ربگرن، بنمیچه‌كه‌ی بكه‌نه‌وه. به‌تایبه‌ت كاتێك گه‌شتی ماوه درێژ ده‌كه‌ن و پێویستیان به هه‌واگۆڕینی ناوه‌وه‌ی ئۆتۆمبێله‌كه ده‌بێت.\nناوه‌وه‌ی به پێنج كوشنی ڕووپۆشكراو به پێستی تایبه‌ت و ده‌شبوولی پێشه‌وه‌یشی به پێشكه‌وتووترین سیسته‌می مه‌ڵتی میدیا و شاشه‌ی پێشكه‌وتوو پێكهاتووه كه به له‌مس كار ده‌كه‌ن.\nسیسته‌می كامێرای چاودێری له هه‌ر چواری لای ئۆتۆمبێله‌كه بوونی هه‌یه و به ته‌واوی هه‌ستیاره و به وزه‌ی كاره‌با و به‌نزین كار ده‌كات و بزوێنه‌ره‌كه‌ی دوو لیتر ده‌خوات و هێزی ڕاكێشانی 300 ئه‌سپی هه‌یه.